
הכנסת העשרים
מושב שני
<פרוטוקול מס' 348>
מישיבת ועדת העבודה, הרווחה והבריאות
יום ראשון, כ"א בשבט התשע"ו (31 בינואר 2016), שעה 9:00
<סדר היום:>
<סיור בכפר השיקומי עלה נגב נחל ערן (מועצה אזורית מרחבים)>
נכחו:

<חברי הוועדה:> 
אלי אלאלוף – היו"ר

שולי מועלם-רפאלי
<מוזמנים:> 
	דורון אלמוג
	–
	יו"ר עלה נגב נחלת ערן

	אבי וורצמן
	–
	מנכ"ל עלה נגב נחלת ערן

	נעמה דודביץ
	–
	מנהלת עלה נגב נחלת ערן

	ירושלים יונגר
	–
	מחלקת יחסי ציבור, עלה נגב נחלת ערן

	סתיו הילינג
	–
	מחלקת יחסי ציבור, עלה נגב נחלת ערן

	מילי בלום זק
	–
	ראש אגף מרכזי חוץ וקהילה ורווחה, עלי נגב נחלת ערן

	ניר צפריר
	–
	צלם בעלה הנגב נחלת ערן

	נתנאל אריאל
	–
	משרד יח"צ בלומברג תקשורת


<ייעוץ משפטי: >
נעה בן שבת
<מנהלת הוועדה:>
ענת כהן-שמואל
<רישום פרלמנטרי:>
ס.ל., חבר המתרגמים
<סיור בכפר השיקומי עלה נגב נחל ערן (מועצה אזורית מרחבים)>
(בסיור)
<דורון אלמוג:>
- - - מתנדב, מה הוא עושה? אחת, כשהוא מגיע לכאן, זה כוח אדם, זה עבודה. זאת אומרת הוא מאפשר לי להתמודד עם התקן יותר בהצלחה עם האחד לשמונה. עם מתנדבים בהיקף גדול, חיילים מתנדבים, תיכוניסטים מתנדבים, שירות לאומי יש לנו היום פה 32 ועוד שני שינשינים, 34 מתנדבים שהם קבועים. מתנדבים מהולנד יש לנו, גם קבועים, שגרים פה, אני שוכר להם דירות והם כל חודש עושים רוטציה. זה ארגון של נוצרים אוהבי ישראל. הם שולחים כל הזמן חמישה איש. זה פנטסטי, הם גם השגרירים הכי טובים שלנו. 
<היו"ר אלי אלאלוף:>
אתה לא מפעיל פה קרן ידידות? 

<דורון אלמוג:>
לא, פניתי אליו כמה פעמים. 

<היו"ר אלי אלאלוף:>
לא, הוא לא רצה? 
<דורון אלמוג:>
הוא לא רצה לבוא לפה. נמאס לי לכתוב ולדבר. פניתי. 

<היו"ר אלי אלאלוף:>
כי זה נוצרים. הוא אוהב את זה. 

<דורון אלמוג:>
אבל פניתי אליו כמה פעמים, לא יודע. פניתי אליו. תעזור לי, אולי - - -

<היו"ר אלי אלאלוף:>
כן, תרשום שנפנה. יש לו עכשיו מנכ"ל חדש. הוא היה בסוכנות. 

<דורון אלמוג:>
היה בסוכנות, הוא היה פה גם. 

<היו"ר אלי אלאלוף:>
אז הוא - - - 
<דורון אלמוג:>
אתם צריכים גם להזמין אותו, את ג'ף - - -
<היו"ר אלי אלאלוף:>
אני אשאל את טרכטנברג. 

<דורון אלמוג:>
טרכטנברג בוות"ת? 

<היו"ר אלי אלאלוף:>
היה. עכשיו אנחנו פרטנרים בכנסת, עובדים הרבה ביחד. תרשום שם את נושא הדיור לסטודנטים, אני אשאל אותו אם זה נכנס ב - - -

<דורון אלמוג:>
בוא נחזור למודל. אני חושב באמת באמת באמת כדאי להביא ארבעה משרדים, ארבעה שרים, להביא אותם ביחד, לעשות איזה איגום תקציבי ולבנות מודל כזה, זה יהיה טוב לכולם, זה win win. 

<היו"ר אלי אלאלוף:>
תביא ארבעה שרים? 

<דורון אלמוג:>
כן, בחרנו בריאות - - -

<היו"ר אלי אלאלוף:>
אתה תביא ארבעה משרדים, זה שונה בעיניי. 

<דורון אלמוג:>
ארבעה משרדים, בסדר, מצוין. אפילו מנכ"לים. 

<היו"ר אלי אלאלוף:>
אז אני מציע שבאמת, אחרי שנסייר ויהיו לנו כמה רעיונות, לחשוב על להביא את התפיסה החדשה שלך, אם תזמין גם אורחים, גם משתמשים בשירות פה, התפיסה האזורית, תביא את אנשי המועצות האזוריות ונעשה דיון בוועדה. יום מיוחד על - - -

<דורון אלמוג:>
אני מוכרח לספר לך, כשהייתי אלוף פיקוד דרום חשבנו על כל מיני מקומות, לא רק על המקום הזה, הלכנו לפה ולפה ולפה. אחד המקומות שחשבנו בתוך אופקים, בשוליים של אופקים. הלכנו יהודה מרמורשטיין ואני ביום שישי אחד ליאיר חזן, שהיה ראש העיר - - -

<היו"ר אלי אלאלוף:>
כן, אין סיכוי שהוא יקבל את זה. 

<דורון אלמוג:>
תקשיב מה הוא אומר, אחרי רבע שעה שאני מדבר הוא אומר לי, 'זה מפגרים?' אני אומר לו 'כן, זה מפגרים כמו ערן הבן שלי', הוא אומר לי 'זה לא טוב, אף אחד מאופקים לא יבוא לעבוד עם מפגרים. אצלנו אנשים נרתעים מזה'. אלי, זה היה לא מזמן, הוא אומר 'אנחנו עדיין לא הבקענו'. יהודה ואני עברנו את הכביש, הלכנו למושב בטחה, באנו לראש מועצת מרחבים, באנו לאבנר מורי - - -
<היו"ר אלי אלאלוף:>
איפה הוא עכשיו? 

<דורון אלמוג:>
בכלא. הלכתי לבקר אותו לפני שבועיים. שוחד לאיזה קבלן, 20,000 ₪. עזוב. הסתבך ו - - - נתתי עדות במשפט. סיפרתי גם במשפט, את מה שסיפרתי לך עכשיו גם סיפרתי לשופט. לאבנר מורי באנו, אותו סיפור, אחרי דקה הוא קם ואומר לי 'אני מתרגש, יש לי פה 100 דונם בקרית חינוך מרחבים, אתה יכול להתחיל לבנות'. איפה להתחיל לבנות? מחר יום שבת. אמרנו לו, 'תשכח מזה, תעביר את כל האישורים, אתה ראש ועדת תכנון ובנייה ואנחנו נבנה'. העביר, הכול בסדר, הלכנו ביחד, הולכים ביחד עם המועצה האזורית. 

למה אני מספר לך את זה? בא לפה לפני חודש איציק דנינו, ראש עיריית אופקים, סיפרתי לו את הסיפור הזה, דבר ראשון הוא אומר לי 'קודם כל אני מתנצל בשם 28,000 תושבי אופקים', אמרתי לו 'איציק, אתה לא צריך להתנצל. אני רוצה שתדע, 120 עובדים הם מאופקים', רוב העובדים שלי הם מאופקים. אמרתי לו 'בוא תראה עכשיו את הגן פה למטה'. ירדנו פה למטה, יש גננת אתיופית, סימה, מאופקים, שכל פעם שאני יורד היא אומרת לי 'דורון, תביא עוד ילדים לכפר. אני מלמדת אותם מה זה קבלת השונה, מה זה ואהבת לרעך'. 

איזה יום אני יורד למטה לסימה באחד הביקורים, היא בוכה, זה היה היום שהיו הפגנות של האתיופים בתל אביב, אני אומר לה 'מה את בוכה?' היא אומרת לי 'רציתי ללכת להפגנות, אני לא יכולה לעזוב'. אחרי זה היא מנגבת את הדמעות, 'תביא עוד ילדים, אני אלמד אותם מה זה - - - אני יודעת, אתה רואה אותי, אני יודעת מה זה קבלת השונה'. 

<היו"ר אלי אלאלוף:>
למה אני הצעתי לך, אני הצעתי, אתה מכיר את הכנסת, אל"ף, כי באמת הוועדה, ועדת הרווחה והבריאות והתעסוקה, זה שלושה נושאים - - -
<אבי וורצמן:>
זה שלושה מתוך ארבעה נושאים שאתה מדבר עליהם. 

<היו"ר אלי אלאלוף:>
שים לב, הם בוועדה שלנו. אומרים שההתייחסות לדיונים, הם מאוד מעשיים והם מאוד מכובדים, עם הקשבה וכשאני מרים טלפון זה יותר טוב מאשר עם חברי הכנסת, המנכ"לים מגיעים והם חוטפים גם, חלקם - - - אני אומר ש - - -

<אבי וורצמן:>
בוועדה? 

<נעמה דודביץ:>
דיון בוועדה. 

<היו"ר אלי אלאלוף:>
כן, דיון בוועדת הרווחה, הבריאות והתעסוקה, זה מאפשר להשפיע באופן ממלכתי על כל המשרדים. מי שכותב את הסיכום זה בדרך כלל אנחנו. זה נותן תוכן, זה לא רק בדקה ה-90 מגיעים, תלחץ, נזיפה ו - - - התהליך שאתה מייצר. 
<אבי וורצמן:>
ואתה יכול להזמין גם נציג של החינוך אליך? 

<היו"ר אלי אלאלוף:>
ודאי. 

<אבי וורצמן:>
אפילו את המנכ"לית? 

<היו"ר אלי אלאלוף:>
ודאי, אני יכול לשתף את מרגי, הוא חבר טוב, בוועדת החינוך. אין לנו בעיה. 

<דורון אלמוג:>
מרגי היה פה, הוא באמת מצוין. 

<אבי וורצמן:>
אולי אפילו את המנכ"לית, זה יותר טוב, זה יותר מעשי. 

<היו"ר אלי אלאלוף:>
אין לנו בעיה, נזמין את מי שרוצים. כי זו תפיסה באמת, בין תחומית. המשרדים, כל אחד וה - - - שלו, במקום להסתכל מהצד. זה מה שקורה היום בוועדה. תאר לך שעל נושא של מכללות טכנולוגיות, מי צריך לדון? זה משרד הכלכלה, לא? זה שמה? אז אני לא פגשתי עוד עובד במשרד הכלכלה ברמה הנדרשת ואני אמרתי את זה, אז הזמנו את המנכ"ל, אבל לא לבד, עם מנכ"ל האוצר. ושניהם התייצבו. בסדר, מנכ"ל האוצר, אני מבין, יש לו טיפה איחור והוא - - - והוא הגיע באיחור של חצי שעה וחיכינו, משכנו את זה ומתקבלות החלטות ואנחנו עושים מעקב ונעשה מעקב גם אחרי דיון כזה.
<אבי וורצמן:>
זה גם היתרון הגדול, שהוא מהעשייה של משרד האוצר, זה יתרון ענק. 

<דורון אלמוג:>
היתרון זה שהוא, אלי, קודם כל איש ביצוע, לא רק איש חזון. 

<היו"ר אלי אלאלוף:>
אני אומר, אפשר לעשות את זה, אני בעד לנסות לשכנע את המערכות לעבוד ביחד. היום המשרדים, הם לא באים אף פעם לצאת לדיון - - - 
<אבי וורצמן:>
דורון, לצאת מהשולחן של גדעון שלום. גדעון שלום זה לא ה - - - אני אומר, זה צריך לצאת. גדעון שלום הוא סמנכ"ל משרד הרווחה, שהוא חבר, אבל הם כל הזמן - - -

<נעמה דודביץ:>
הוא מנהל האגף שלנו. 

<דורון אלמוג:>
עם כל הכבוד לרווחה, הם בתוך הרווחה. אתה יודע, כל אחד שומר על ה - - -

<היו"ר אלי אלאלוף:>
אנחנו נזמין אפילו אנשי בינוי של קונספט אורבני אחר. אם אתה הולך לגלנט, עם כל זה שהוא בעד, הוא צריך לקבל גיבוי פרלמנטרי, הוא מקבל את זה מהוועדה. 

<דורון אלמוג:>
מה אני אומר? מה היופי פה בפרויקט הזה? זה פרויקט, בעבר אני אומר, מוסדות למפגרים היו כמו בתי כלא, אף אחד לא מגיע לשם. אתה לוקח אותם ואתה הופך אותם למשולבים, ראש העיר תומך, תכנית של סטודנטים מתנדבים, תכנית של אנשי היי טק מתנדבים. אתה גם מטפח את זה, אתה עושה את זה לילדים רגילים, נגיד בירושלים, אם אתה עושה גן ציבורי, גן שעשועים, שהוא גן שהוא גם טוב לילדים רגילים. 
<היו"ר אלי אלאלוף:>
זה התוספת. אני אגיד לך, אל תערבב את המרכזיות של הנושא. לדעתי יש שני נושאים מרכזיים, טיפולית אתה נותן בתנאים כאלה שאתה רוצה אתה, טיפול טוב יותר ל - - -

<דורון אלמוג:>
נכון, זה חד משמעית.
<היו"ר אלי אלאלוף:>
זה הכי חשוב. שתיים, אתה מוסיף לזה, כדי לנשוף באוצר, ניתוח כלכלי שמאפשר לך להוכיח שבמצב הזה אתה פחות תלוי בקצבאות או בוועדה. זה שני המרכזים. ועל זה, כל ההתנדבות, זה החלק ההומניטרי, הנפלא, החשוב, הייעודי, מה שאתה רוצה. 

<דורון אלמוג:>
נכון. 

<היו"ר אלי אלאלוף:>
אתה יודע, אני לוקח אפילו חברי כנסת של הסיעה המשותפת, אני רוצה להראות להם שבמוסדות יהודיים יש גם ערבים והם מקבלים אותו טיפול. 
<דורון אלמוג:>
זה מה שפה.

<נעמה דודביץ:>
זה גם עובדים. 

<דורון אלמוג:>
אלי, אני רוצה שתדע, אנחנו תיכף נעשה סיור. יש לנו היום משמרת של בדואים? עכשיו לומדים בדואים? 

<היו"ר אלי אלאלוף:>
אז בוא נכיר את החברים, אני לא מכיר. 
<דורון אלמוג:>
אתה מכיר בסדר גמור. 

<היו"ר אלי אלאלוף:>
אני מכיר את הקירות. אני מכיר את דורון 100 שנה ואת אבי 150 שנה. 

<אבי וורצמן:>
את נעמה הכרת עכשיו, מנהלת של מוריה בגדרה. 
<היו"ר אלי אלאלוף:>
מה ההכשרה שלך? 

<נעמה דודביץ:>
אני מרפאה בעיסוק במקצועי. לפני כן למדתי, יש לי תואר במשפטים וניהול. 

<היו"ר אלי אלאלוף:>
משפטים זה כדי לרפא או להעסיק? 

<נעמה דודביץ:>
לא, זה כדי להבין בעיקר, גם ברמת המיקרו וגם ברמת המקרו, את תהליכי העבודה וההתנהלות. 

<היו"ר אלי אלאלוף:>
יצא לך לעבוד עם עולים חדשים בתחום הזה של ריפוי בעיסוק? 

<נעמה דודביץ:>
של ריפוי בעיסוק לא. כל החיים המקצועיים אני עובדת בעמותת עלה, מגיל מאוד מאוד צעיר. 

<היו"ר אלי אלאלוף:>
ועכשיו אנחנו עומדים לשחרר את האפשרות להתעסק בזה. 

<נעמה דודביץ:>
כי יש להם בעיה מאוד קשה למרפאים בעיסוק, בכלל בעולם, בצפון אמריקה מאוד מאוד הגבילו, יש המון אנשים שרוצים לעבוד בארץ ולעבוד פה. 

<היו"ר אלי אלאלוף:>
אז הוא יפתור. 

<מילי בלום זק:>
מרפאים בעיסוק, אנחנו נשמח לקבל אותם. 

<נעמה דודביץ:>
כן, הם פונים אלינו, רק הם לא יכולים לקבל רישיון כי הגילדות חוסמות את זה. 

<היו"ר אלי אלאלוף:>
זה לא אני אומר את זה, את אומרת. 

<נעמה דודביץ:>
אני אומרת לך את זה, אני יודעת את זה. הם הציעו לי כמה פעמים, מרפאים בעיסוק, בוועדה העליונה לשבת איתם, אבל בגלל שהם כאלה ואין להם תפיסה רחבה אני פשוט לא מוכנה לשתף איתם פעולה מקצועית. 

<היו"ר אלי אלאלוף:>
אז הצעת החוק היא על השולחן שלנו וזה יהיה בקריאה שנייה ושלישית. הצעת חוק למקצועות הבריאות, נושא של ריפוי בעיסוק, פיזיותרפיה, קלינאות תקשורת ותזונה. 

<דורון אלמוג:>
אז אולי להכניס גם את נושא אחיות? 

<היו"ר אלי אלאלוף:>
לא, אחיות זה הפרויקט הבא. 

<נעמה דודביץ:>
אחיות זה אחד הנושאים הכי קשים. 

<אבי וורצמן:>
הם מאוד שומרים - - -

<היו"ר אלי אלאלוף:>
אבל אתם יודעים, אני סתם מספר כי זה מעניין כאזרח. ריפוי בעיסוק, בחוץ לארץ זה נעשה בתעודה, לא אקדמית. אומרים פה, אם זה אקדמיה זה יותר טוב, זה יותר מוצלח, אז שיילכו לאקדמיה לפני שיעלו לארץ, אבל הם כבר פועלים שנים רבות. זה תקוע ככה. 

<אבי וורצמן:>
ואז כשהם באים לפה לא מכירים להם בתעודות. 

<נעמה דודביץ:>
הם צריכים לקבל רישיון ממשרד הבריאות ומשרד החינוך. 
<היו"ר אלי אלאלוף:>
עכשיו יש תקופה, אנחנו בסך הכול בשישה חודשים של התנסות וזה מקום להתחיל לפתוח את ההתנסות, בשישה חודשים יוכלו לקבל את הרישיון שלהם. 

<נעמה דודביץ:>
איך אפשר? מה התהליך? 

<מילי בלום זק:>
איך אנחנו יכולים - - -

<נעמה דודביץ:>
טוב, נהיה בקשר במייל. 

<היו"ר אלי אלאלוף:>
לגבי התהליך, אחר כך. 

<דורון אלמוג:>
אני פותח סוגריים, רק להגיד לך מה חשבנו לגבי אחיות. אנחנו חשבנו, וזה לא הולך עם הוועד שלהם וכו', אנחנו חשבנו שצריך להתחיל ללמד פחות, שצריך להיות דבר שנקרא אחות מעשית וללמד את זה בתיכון, כמו תיכון מרחבים, זה ייתן לנו - - - תחשוב עכשיו על המקום הזה בעוד חמש שנים כי יש פה עוד 500 עובדים, קרוב ל-800 איש שיעבדו. היום 260 עובדים, עוד 500 עובדים בגלל בית החולים שיעבדו פה. עכשיו אני צריך אחיות, מטפלים. אם היה דבר כזה ויש עומס על מערכת הבריאות - - -

<היו"ר אלי אלאלוף:>
רופאים אתה לא צריך? 

<דורון אלמוג:>
בטח שאני צריך, איזה שאלה. 

<היו"ר אלי אלאלוף:>
היום אתה יודע שיש רק שבע מדינות שאם אתה עולה משבע מדינות מסוימות או חוזר, זה חוק של כל אזרחי המדינה, או חוזר משבע מדינות, כמו דרום אפריקה, זו רפואה טובה בדרום אפריקה, אבל גרמניה זה לא קל, את דרום אפריקה כן קבעו ואת גרמניה לא. למה? כי קבעו במשרד הבריאות - - - 

<דורון אלמוג:>
מי קיבלו? ארגון הבריאות העולמי? 

<היו"ר אלי אלאלוף:>
לא, הבריאות שלנו. אמנם הוא מרגיש שהוא בעל הבית של העולם, אבל - - - משרד הבריאות, שבע מדינות בלבד בתחום הרפואה. 

<אבי וורצמן:>
רגע, מה זה אומר? אני לא הבנתי. תסביר לי מה זה אומר. 
<היו"ר אלי אלאלוף:>
אם אתה עולה, למשל, או מגיע עם ניסיון משבע מדינות מסוימות - - - 

<אבי וורצמן:>
אז אתה ישר - - -

<נעמה דודביץ:>
לא, אתה צריך לעבור מבחן. 

<היו"ר אלי אלאלוף:>
אבל למשל למה משבע מדינות? 

<אבי וורצמן:>
מי קבע דווקא את המקומות האלה? 
<היו"ר אלי אלאלוף:>
ככה

<אבי וורצמן:>
ומה קורה במקומות אחרים? ואם אתה בא ממקום אחר עם תעודה? 

<היו"ר אלי אלאלוף:>
אז אתה צריך לעבור מבחנים וזה. רפואת שיניים, למשל - - -
<מילי בלום זק:>
ואם אתה בא מאותן שבע מדינות? 

<דורון אלמוג:>
בואו נמשיך. 

<היו"ר אלי אלאלוף:>
אבל בואו ניקח את הדוגמה אופטימית. 

<נעמה דודביץ:>
אבל, דורון, הנושא של האחיות הוא מאוד חשוב. יש מחסור אדיר בכל הארץ. 

<היו"ר אלי אלאלוף:>
יש מחסור גם בנושא של רופאי שיניים, נכון? לכן כשאתה הולך לטיפול שיניים אתה משלם הון מטורף, אלה סכומים מטורפים. עד עכשיו, אם אתה בא לארץ, אם יש לך ניסיון של 14 שנה אתה יכול לבוא ולקבל רישיון. עכשיו הורדנו את זה לחמש שנים ובלי בחינות. זה עבר ביום שני בלילה. אתם לא יודעים מה זה, מחיאות כפיים כולם, אפילו ראש הממשלה בא לברך. ההצבעה הייתה 96 בעד, נגד 0. אז רופאי השיניים עברו. הפרא רפואיים יעבור, זה עניין טכני. 

<קריאה:>
מחר. 

<היו"ר אלי אלאלוף:>
מחר? טוב, תכין טוב את הנאום. עכשיו לאור ההצלחה נחבר עם מה שצריכים לעשות, בנאום. 

<נעמה דודביץ:>
אנחנו רוצים להיות בפיילוט של השישה חודשים. 

<אבי וורצמן:>
אתמול הייתי באוהלי הנגב, הולך להיבנות שם בית חולים שיקומי, שהייתי שותף ב - - -

<מילי בלום זק:>
אתה יודע שבכל אזור הדרום אי אפשר ללמוד, לא ריפוי בעיסוק ולא קלינאי תקשורת. 

<היו"ר אלי אלאלוף:>
זה הקליקות. 

<נעמה דודביץ:>
כן, זה הגילדות. 

<אבי וורצמן:>
קודם כל בואו נמשיך את ההיכרות ואחר כך אני רוצה להגיד מה חשבנו על סדר היום, נדע מה לתכנן ואז - - -

<היו"ר אלי אלאלוף:>
זה הצלם המקצועי? 

<ניר צפריר:>
צפריר. 

<היו"ר אלי אלאלוף:>
מאיפה אתה, באזור? 

<ניר צפריר:>
אני במקור מנס ציונה, שכן של דורון. אני עכשיו גר ביד מרדכי, בונה שם בית. 

<היו"ר אלי אלאלוף:>
כן, בין לבין. 

<ניר צפריר:>
מתעסק בצילום היום. יצאתי לפנסיה ב-2001. 

<דורון אלמוג:>
השתחרר מהמשטרה, התפקיד האחרון היה - - -

<ניר צפריר:>
הייתי ראש מה"ד, הייתי מפקד מג"ב ירושלים, הייתי מפקד הימ"מ, הייתי בימ"מ עשר שנים. 

<היו"ר אלי אלאלוף:>
טוב, שמרת עלינו. 

<ניר צפריר:>
אני ממקימי הרשות להגנה על עדים. זה החזיר אותי לעבודה ממשלתית לאיזה שלוש שנים. 

<אבי וורצמן:>
זה מדהים. 

<דורון אלמוג:>
והוא צלם הבית עכשיו, הוא מתנדב. 

<אבי וורצמן:>
ירושלים. 

<היו"ר אלי אלאלוף:>
זה השם? 

<ירושלים יונגר:>
כן, זה השם. 

<היו"ר אלי אלאלוף:>
איזה כיף, איזה יופי. 

<אבי וורצמן:>
ספרי מי את, תגידי איך הגעת לפה. 

<היו"ר אלי אלאלוף:>
את ילידת הארץ, או עלית? 

<ירושלים יונגר:>
עליתי. אמא שלי סחבה אותי עד סיני ואז לקח לי שנה וחצי עד שעליתי לכאן. 
<אבי וורצמן:>
ירושלים עכשיו בבדיקה להיכנס פה לעבודה. 

<היו"ר אלי אלאלוף:>
באיזה תחום? 

<ירושלים יונגר:>
יחסי ציבור. 

<אבי וורצמן:>
יחסי ציבור, קבלת קבוצות. 

<היו"ר אלי אלאלוף:>
איפה למדת? 

<ירושלים יונגר:>
למדתי במכללה למינהל בראשון. 

<היו"ר אלי אלאלוף:>
איפה את גרה? 

<ירושלים יונגר:>
אני גרה עכשיו במגן, אבל כל החיים גרתי בראשון. 

<היו"ר אלי אלאלוף:>
את התיכון עשית בראשון? לא בפנימייה? 

<ירושלים יונגר:>
לא, אמא שלי לא אהבה את הקונספט של פנימייה.

<היו"ר אלי אלאלוף:>
כל הכבוד לה. גם אני לא. 

<ירושלים יונגר:>
אף אחד מאיתנו לא היה בפנימייה. 

<היו"ר אלי אלאלוף:>
למרות כל המעורבות שלי בפנימיות אני מעדיף בית. 

<ירושלים יונגר:>
בטח, כן, אמא שלי שמרה אותנו קרוב לבית. 

<סתיו הילינג:>
אני עובדת כבר שנה בעלה נגב, במחלקת יחסי ציבור. גרה בתל אביב, מגיעה - - -

<דורון אלמוג:>
היא באה כל יום מרמת השרון. 

<סתיו הילינג:>
מתל אביב. ברמת השרון במקור, היום בתל אביב. 

<דורון אלמוג:>
כל יום, אלי, הלוך חזור. 

<אבי וורצמן:>
וזה לא בדיוק יחסי ציבור, זה חינוך. כי היא מלווה את הקבוצות. אנחנו מרחיבים את זה עכשיו, גם ירושלים נכנסת להרחבת הקבוצות. כי יש פה תהליך של חינוך עמוק עמוק עמוק של החברה. שמע, קורה פה משהו במסות ואנחנו רוצים להעביר את זה לכל הרשת. נדבר על זה בהמשך. 

<היו"ר אלי אלאלוף:>
מה ההכשרה שלך? 

<סתיו הילינג:>
תואר ראשון במדעי המדינה, תואר שני עכשיו מסיימת ביישוב סכסוכים וגישור. 

<מילי בלום זק:>
אני מילי, אני ראש אגף מרכזי חוץ וקהילה רווחה, אני עובדת סוציאלית בהכשרתי, התחלתי לעבוד פה לפני שמונה שנים כמעט בתור עובדת סוציאלית. 

<היו"ר אלי אלאלוף:>
איפה למדת? 

<מילי בלום זק:>
למדתי בחיפה, אני במקור בערבה ולמדתי בחיפה. 
<דורון אלמוג:>
אלי, את אח שלה אתה מכיר, אייל בלום, ראש מועצת ערבה. 

<מילי בלום זק:>
בערבה לא היית עדיין, נכון? 

<היו"ר אלי אלאלוף:>
הערבה התיכונה. היה לי חבר טוב שם, נהרג בתאונת מטוס לא מזמן. 

<אופיר קרני:>
אני עורך את הפרוטוקול פה. שמי אופיר, אני גר בתל אביב ועליתי לפני חצי שנה מבלגיה. למדתי תואר ראשון ושני בלונדון במדעי הסביבה וקיימות ובינתיים אני עובד בעבודה הזו בשביל לשים כסף בצד לדירה. 

<היו"ר אלי אלאלוף:>
אז אתה מאלה שיודע צרפתית? 

<אופיר קרני:>
(צרפתית).

<היו"ר אלי אלאלוף:>
האמת שרק הבלגים חושבים שהם דוברי צרפתית. 

<אופיר קרני:>
לא, אני לא בלגי כל כך, כי אף פעם לא הייתי ממש משולב בקהילה הבלגית, תמיד הייתי בתוך בועה יהודית, בית ספר יהודי, הורים ישראלים. אחרי 30 שנה בגולה הם גם חזרו מבלגיה ואני בשבוע הבא הולך למשרד הפנים לעשות עלייה. וזהו, מקווה גם למצוא עבודה בתחום בקרוב. 

<דורון אלמוג:>
יש לנו גם מבלגיה, משפחת קנדיוטי. אתה מכיר את קלוד. 

<היו"ר אלי אלאלוף:>
חבר טוב. 

<דורון אלמוג:>
כל שנה משפחת קנדיוטי בבריסל, הוא כותב מאמרים גם ב'ישראל היום', גם ב'הארץ'. 

<היו"ר אלי אלאלוף:>
אבא שלו היה יושב ראש קרן היסוד בבלגיה. 

<דורון אלמוג:>
הם כל שנה, כבר 14 שנה, אני חושב, עושים אירוע התרמה לעלה, כל שנה, בבית שלהם, ובין 80,000 ל-100,000 יורו כל שנה, תרומה לקהילה שם מבריסל. 

<נתנאל אריאל:>
אני ממשרד יחסי ציבור בלומברג תקשורת, נתחיל לעבוד בעזרת ה' פה עם עלה. 

<היו"ר אלי אלאלוף:>
פרו בונו? 

<אבי וורצמן:>
כמעט. שירוויחו קצת ש - - - הם מחזיקים משרד. אתה יודע מה? אני רוצה להגיד לך משהו, משרדים גדולים זה הרבה רעש, זה הרבה צלצולים. משרד חביב, נחמד, עושים את העבודה. 

<קריאה:>
אני מחפש מגייס כסף. גם בלי הוצאה זה גם טוב. 

<היו"ר אלי אלאלוף:>
אני באר שבעי, בטעות הגעתי לפני 35 שנה לאבטחת הסוכנות לשלוש שנים ועוד לא גמרתי אותן. אתם עובדים במקום מדהים. זה כולו הרעיון שלו. באמת אל תחפשו באף מקום אחר, קודם כל תלמדו הרבה מפה, תתרמו פה הרבה, אחר כך תעשו - - - זה שווה. 

<דורון אלמוג:>
מילה אני חייב להגיד כי לאלי יש פה מניות יסוד ושותפות עמוקה ואמיתית וחברות. אני תמיד אומר שאם לא היה נולד ערן הבן שלנו אז המקום הזה לא היה קם, אז באמת באמת הילד הזה, שלא דיבר אף פעם, אני אומר הוא המורה שלי, ביום שישי זו אזכרה שלו, תשע שנים מאז שנפטר. אומרים חכמים אל תדון אדם עד שלא תגיע למקומו, אז הוא זה ששם אותי במקום שלו. אם הוא לא היה מצליח לשים אותי במקום שלו, לנסות לשפוט את העולם מהמקום שלו, אז גם אנחנו לא היינו נהיים חברים ובקיצור, זה לא היה קם. אבל, אלי, לך קודם כל לב ענק, התחברת לרעיון. מי אמר לנו קודם? זאת מהביטוח שאמרה שפה היה חול וחול, היה פה חול וחול ואלי תרם לנו להקמת בית ערן, זאת אומרת קרן רש"י - - -

<אבי וורצמן:>
בגדרה. 

<דורון אלמוג:>
כן, בגדרה. אחר כך פה השיחות הראשונות שהיו עם גוסטב לוון, שאלי קורא לו הזקן, אבל זה אלי. במסעדה בבאר שבע, דיבורים ואחר כך נסיעה משותפת, כשהייתי עוד אלוף פיקוד דרום, כשבעצם היוזם מאחורי הנסיעה זה אלי, עוד פעם, לז'נבה, לפגישה עם עזרא מרכוס. והקשרים שהוא יצר, כי הוא ישב בז'נבה - - -

<אבי וורצמן:>
קרן ספרא. 

<דורון אלמוג:>
עם קרן ספרא, כי הזקן, מה שאמר, וזה גם היה במדיניות של הקרן, לעשות מצ'ינג, כמו ממשלה. להביא דולר על כל דולר.

<היו"ר אלי אלאלוף:>
לפחות. 

<דורון אלמוג:>
לפחות. 

<אבי וורצמן:>
לא סתם קוראים לו אלאלוף, כי הוא האל של האלופים בדבר הזה. אלוף האלופים במצ'ינג במדינת ישראל, קוראים לו אלאלוף, אלוף העולם. 

<דורון אלמוג:>
זה נכון. הזקן באמת אמר 'אני מוכן', הוא אמר שהוא מוכן למצ'ינג, בתנאי שאתה מביא על כל דולר שאני אתן לפחות עוד שניים, הוא אמר, מהמדינה ומעוד קרן. ואז נסענו לז'נבה ואחר כך ויינברג בארצות הברית ורש"י נהיה 9 מיליון דולר, בהתחלה, הכול במוכנות של כל אחד בתנאי שהמדינה, וככה נוצרה שותפות שיצרה את המנוע שב-2002 הביא להחלטת ממשלה ראשונה להקמת המקום והטקס שהיה פה ב-2003, עם שרון, ראש הממשלה. והשאר נראה היסטוריה, מאז מימשנו את שלב א', אנחנו הולכים לשלב ב' ועכשיו באמת, אלי, כמו שאמרת, הכול סיפורים, אז הצירוף הזה שאתה ראש ועדת העבודה נראה כאילו זה ממש בדיוק בעיתוי שאנחנו צריכים כדי לעשות פריצה, להרחיב את המודל, כי זה לא רק בית לכל החיים, או לאנשים וילדים כמו ערן, זה, כמו שאני אומר, מרכז קהילתי משלב. זה משלב. זה נותן פתרון לאוכלוסיית הנגב, לכל מי שצריך שיקום. אלי לוי, ראש מועצת להבים, כבר כמה חודשים פה בטיפולים, הוא עבר תאונת דרכים, יכול להיות שנראה אותו היום גם. 
<אבי וורצמן:>
הוא חזר לעבודה. 

<דורון אלמוג:>
הוא עובד והוא מגיע לפה והדבר הזה של - - -

<אבי וורצמן:>
אתה יודע איפה הוא עבר תאונה? בצומת להבים, שהוא כל הזמן צעק למה אין מחלף. 

<דורון אלמוג:>
כל הזמן הוא צעק הצומת. 

<אבי וורצמן:>
אין מחלף, אין מחלף, באותו צומת הוא חטף תאונה, חבל לך על הזמן איזה תאונה. מדהים הסיפור שלו. 

<דורון אלמוג:>
כמו שאמרת קודם, ללכת קדימה ולהציג בפני שלושה מנכ"לים, נציגי המשרדים, משרד הרווחה, בריאות, תעסוקה, להציג להם מודל שהוא מקיף ונוגע בכל מדינת ישראל, ונביא גם את החינוך, להראות להם שזה יכול להשפיע ממש על כל האוכלוסייה. אל"ף, כמו שאמרת, בריאות, ממש תוספת חשובה מאוד לשיפור בריאות ותעסוקה, אבל גם ישפיע על החברה שלנו. זה יעשה את החברה יותר טובה על ידי מעורבות גדולה של בתי ספר, של מתנדבים, של מועצות, של האוכלוסייה, וזו תהיה בשורה, לתרגם את זה אחר כך לתכנית עבודה, לתקציבים, לשיתוף יפה של שלושה, ארבעה משרדים, זה יכול להיות דבר גדול, פשוט דבר גדול. 

אם מזה אנחנו יוצאים מהביקור הזה דיינו. כמו שיצאנו בהתחלה, זו תוספת מאוד מאוד חשובה, ההרחבה של המודל למשהו ממשי. באמת, עדיין כל הנושא עטוף בדעות קדומות, הנושא של טיפול רק במפגרים לבד, אבל אם אתה עושה קהילה, שגם הוא אגב לא פשוט. עשינו למשל הסכם עם משרד הביטחון, אגף שיקום, שיבואו נכי צה"ל, הם מגיעים לפה. אחת השיחות הכי קשות שהיו לי זה שנכי צה"ל אומרים לי 'תעשה לנו הפרדת שעות בבריכה', אני אומר להם 'מה זה?' הם אומרים 'אנחנו לבד בלי המפגרים'. אמרתי להם שזה נגד רוח המקום, 'אתם, שאתם נכים, שככה תגידו?' מה אני אומר? טבע האדם הוא כזה שאנשים בסוף - - - באמת, כדי ליצור שילוב זו עבודה קשה וזה לא בסיסמאות, זה לא לכתוב על הקיר 'ואהבת לרעך כמוך', 'כל ישראל ערבים זה לזה' וזה קורה. לא קורה כלום אם לא מתרגמים למשהו שעושים, עושים דברים בבוקר ואנשים מתחנכים בדרך של עשייה. 

<אבי וורצמן:>
תגיד מילה עליך. 

<פניאל רוזנטל:>
אני פניאל, אני אחד מהעוזרים של אלי, אני עורך דין. 

<אבי וורצמן:>
אמרתי לו אשריך. 

<היו"ר אלי אלאלוף:>
הוא מרכז את הנושאים של הבריאות. 

<אבי וורצמן:>
אני גם רוצה להגיד משהו. מאיפה אני מכיר את אלי אלאלוף? אני מבאר שבע וכשהתחלתי את בית מוריה אלי ליווה אותי מהיום הראשון כמנכ"ל קרן רש"י ובנינו ביחד מתנ"ס בצפון ד' בבאר שבע ואת כל נושא פנימיות היום, מה שהיום קוראים, תכנית מיל"ת, זו תכנית שקרן רש"י התחילה. לפני כמה שנים כבר? 
<היו"ר אלי אלאלוף:>
והקמת מטבח טוב. 

<אבי וורצמן:>
והקמתי מטבח ואת כל המנות, 5,000 מנות ביום, צריך להבין את ההיקף. 

<היו"ר אלי אלאלוף:>
אתה עבדת על 10,000 במגזר הבדואי. 

<דורון אלמוג:>
נכון, עשינו. 

<אבי וורצמן:>
המטבח הגדול ברהט. 

<דורון אלמוג:>
ברהט וחורה. שני מטבחים. 
<אבי וורצמן:>
יש כמה אנשים בחיים שלי שהם ליוו אותי מאז שהייתי קטן ואולי - - - זה אלי אלאלוף. 
<היו"ר אלי אלאלוף:>
יאללה, בוא נעבור נושא. 

<אבי וורצמן:>
ואני מכיר על זה תודה גדולה. מה שאנחנו תכננו זה ככה, חשבנו שתהיה היום ועדה, אנשים שפחות מכירים, אפשר לפתוח עם השיחה של דורון, סיור ואז הדיון. מה לוחות הזמנים שלנו? 

<דורון אלמוג:>
אני אומר שנצא לסיור עכשיו, נחזור לפה, יש שלושה נושאים שרצינו להעלות. 

<אבי וורצמן:>
יש ארבעה נושאים. דורון ואני נדבר כללי על הכפר, נעמה הכינה מסמך שגם עבדנו עליו, מילי תציג מצגת ונעמה תדבר על המסמך עם ארבע הנקודות שחשובות לנו, אחת, זה היחס של המטפלים שדיברנו, אבל עוד כמה דברים אחרים ונסכם את הדיון. 

<דורון אלמוג:>
מצוין, אז בואו נעשה סיור, זה לדעתי מאוד חשוב. 

(בסיור)

<סתיו הילינג:>
אני יכולה להסביר על המקום שאנחנו נמצאים פה עכשיו. - - - בין הקהילה לכפר - - - טיפול רב מערכתי למטופלי שיקום, אחרי תאונות דרכים, אירוע מוחי, אנשים שהיו בבית לווינשטיין תקופה מאוד ארוכה ועכשיו הם עושים שיקום שהוא קרוב לבית. זה משהו שהוא מאוד מאוד שלהם. כאן הם מקבלים טיפול שהוא רק - - - אם היום בן אדם בדרום הולך לרופא משפחה והוא צריך שיקום, שולחים אותו, מרפאה בעיסוק בבאר שבע, בריכה בבית הלוחם, בריכה הידרותרפית, קלינאות תקשורת במקום אחר. הבן אדם שבוע שלם מִטרטר בין המכונים השונים. פה אנחנו מציעים לו טיפול רב תחומי, הוא מגיע ליום מרוכז לכל הטיפולים, אנחנו מעניקים פה למעלה מ-4,000 טיפולים רפואיים בחודש ויש לנו היום למעלה מ-150 מטופלים רפואיים שמגיעים לכאן. 
<היו"ר אלי אלאלוף:>
והטיפולים, מי קובע אותם, הרופא המפנה? 

<סתיו הילינג:>
יש לנו רופא שיקום. בן אדם שמגיע לכאן מפנים אותו לרופא שיקום, הוא קובע לו את סדר היום. בנוסף יש לנו מנהלת מרכז השיקום. 

<אבי וורצמן:>
מנהל השיקום בתל השומר. 

<סתיו הילינג:>
כן, ברור, גם המנהל הרפואי, יש לנו רופא שיקום שמגיע לכאן פעמיים בשבוע ונפגש עם מטופלי השיקום ומנחה אותם מה הם הולכים לעבור. בנוסף יש לנו גם פסיכולוגית שיקומית ועובד סוציאלי. אנחנו מבינים שהמערך הסוציו פסיכולוגי קריטי מאוד לשיקום. אנשים שהיו חצי שנה בבית לווינשטיין לא היו באינטראקציה, שום קשר עם העולם החיצון - - -

<היו"ר אלי אלאלוף:>
יש לי קרוב משפחה שהיה שנים בטיפול. 

<דורון אלמוג:>
בוא תראה את מרפאת השיניים. בוקר טוב. דוקטור, בואי תגידי מילה.

<רופאת שיניים:>
הטיפול פה הוא בדיירים שהם יותר מורכבים, זה צריך להיות טיפול רגשי, המון המון רגש להפעיל בטיפול. זה לא רק להושיב, הם לא מבינים כל כך מה עושים להם, צריך יותר להסביר, אז העבודה היא שונה. 

<דורון אלמוג:>
אל אלאלוף הוא מהכנסת, יושב ראש ועדת עבודה - - -

<היו"ר אלי אלאלוף:>
והבריאות. אם כבר, מה שמעניין פה זה הבריאות. 

<דורון אלמוג:>
התעסוקה, העבודה והבריאות. 

<רופאת שיניים:>
יופי, אז ברוכים הבאים למרפאה שלנו. פה אנחנו מקבלים ילדים ומבוגרים מכל מיני מעונות, גם פרטי וגם - - -

<היו"ר אלי אלאלוף:>
כל היום? זה כל היום פתוח? 

<רופאת שיניים:>
זה משמונה עד שלוש וחצי. כמעט כל היום זה ככה, כל יום זה רופא אחר. יש ד"ר מרטין שהוא אחראי על המרפאה, הוא בא בימי שני, ובעצם הם באים במרוכז כמה מהמעונות, נכנסים לתור, מקבלים פה כל מיני סוגים של טיפול, מהדבר הכי פשוט, מסתימה, מסילוק אבנית, יש לנו גם שיננית כאן, עד שתלים. הכול כאן. יש לנו לאלה שמגיעים עם כיסא גלגלים והם צריכים שאנחנו נעביר אותם לכיסא, יש לנו מנוף פה. חוץ מזה מרפאה שנראית כמו מרפאה בכל מקום אחר. אנחנו עובדים עם אותם חומרים, עם אותם דברים. 

<היו"ר אלי אלאלוף:>
וכשאת לא פה יש לך מרפאה? 

<רופאת שיניים:>
אני עובדת במרפאה בבאר שבע גם. 

<היו"ר אלי אלאלוף:>
מרפאה רגילה? 

<רופאת שיניים:>
מרפאה רגילה. 

<היו"ר אלי אלאלוף:>
לילדים? 

<רופאת שיניים:>
לכולם. 

<היו"ר אלי אלאלוף:>
אני תושב באר שבע. 

<רופאת שיניים:>
אני גרה בקיבוץ חצרים, אז אנחנו שכנים. 

<היו"ר אלי אלאלוף:>
חצרים זה שכונה שלנו. 

<רופאת שיניים:>
נכון, סוג של. או שבאר שבע זה שכונה שלנו. 

<דורון אלמוג:>
מה שחשוב זה באמת שרוב המטופלים באים מהאזור ולא מהכפר. הכפר נותן שירותים. עוד פעם, העניין של השילוב. 

<היו"ר אלי אלאלוף:>
יש את המומחיות שאין לאחרים. 

<רופאת שיניים:>
מגיעים מכל מיני - - -
<היו"ר אלי אלאלוף:>
המקום היחיד שאני מכיר שעובד עם אוכלוסייה כזאת זה הדסה. 

<רופאת שיניים:>
זו באמת עבודה מהלב, אנשים מאוד מיוחדים עובדים, זה צוות מאוד מיוחד. פה יש לנו את יפה, הסייעת שלנו, אנשים שכבר הרבה זמן במערכת. מקבלים באהבה גדולה כל מי שמגיע אלינו.

<היו"ר אלי אלאלוף:>
בהצלחה. 

<רופאת שיניים:>
ביי, בהצלחה לכם. 

<היו"ר אלי אלאלוף:>
תודה, יום טוב. 

(המשך הסיור)

<דורון אלמוג:>
איך אתם - - - 

<קריאה:>
תלוי, אתה קובע בהתאם למה שצריך. ליאור מגיע יותר, יש כאלה שמגיעים רק פעם בשנה לרופא שלהם. 

<דורון אלמוג:>
הטיפול שלו, אני לא יודע להגיד לך, אולי אבי יודע. מה שלומך? איך קוראים לך? 

<ליאור:>
ליאור.

<דורון אלמוג:>
למה הגעת אלינו? מה קרה? 

<ליאור:>
אירוע מוחי.

<דורון אלמוג:>
מאיפה אתה בארץ? 

<ליאור:>
מירוחם. 

<דורון אלמוג:>
איך הגעת היום? 

<ליאור:>
באוטו. 

<דורון אלמוג:>
מי הביא אותך? 

<ליאור:>
אשתי. 

<דורון אלמוג:>
היא פה?

<שמחה:>
אני פה. 

<דורון אלמוג:>
הנה אשתו. 

<אבי וורצמן:>
יש פה ביקור של האלוף דורון אלמוג, חבר הכנסת אלי אלאלוף נמצא פה. 

<שמחה:>
אני מכירה אותו.

<דורון אלמוג:>
אז באתם מירוחם היום? 

<שמחה:>
פעם בשבוע אנחנו מגיעים. 

<דורון אלמוג:>
ואת נוהגת? 

<שמחה:>
אני נוהגת, כן. 

<היו"ר אלי אלאלוף:>
כמה זמן אתה כבר בטיפול פה? 

<ליאור:>
אני בטיפול פה - - - 

<היו"ר אלי אלאלוף:>
פעם בשבוע אתה מגיע? 

<שמחה:>
כן, 12 טיפולים הוא מקבל בשנה.

<דורון אלמוג:>
איזה קופה אתם? 

<שמחה:>
כללית. היום מסיימים, צריכים לחדש את זה, בעזרת ה'. זה ממש עוזר לו פה. 

<היו"ר אלי אלאלוף:>
זה עזר לו? 

<שמחה:>
בטח, זה טיפול טיפול פה, חבל על הזמן. הוא לא מידרדר, הוא נשאר לפחות מה שיש. גם בבית אנחנו עושים את כל מה שאנחנו לומדים כאן וממשיכים. 

<היו"ר אלי אלאלוף:>
ולפני שהוא היה פה הוא היה במקום אחר? 

<שמחה:>
הייתי לוקחת אותו פעם פה, פעם שם, כל מיני מקומות, עד שהגעתי לאופקים, אמרו שזה מתאים לו, עלה נגב, וזה היה חדש בשבילי. לא ידעתי איך מה מו, באתי לפה ומוצא חן בעיניי. 

<דורון אלמוג:>
ולכמה טיפולים באתם היום? 

<שמחה:>
12 טיפולים, זהו. 

<דורון אלמוג:>
חוץ מפיזיותרפיה, מה עוד? 

<שמחה:>
בריכה, אמנות. 

<דורון אלמוג:>
הם באים לפה לארבע שעות, לפחות שלושה טיפולים. 

<שמחה:>
נכון. שלושה, ארבעה לפעמים. 

<דורון אלמוג:>
שלושה-ארבעה טיפולים, כשהם באים, פיזיותרפיה, הידרותרפיה, אמנות, תעסוקה, ייעוץ פסיכולוגי יכול להיות. 

<שמחה:>
אני לוקחת אותו. 

<דורון אלמוג:>
היי, חגית. חגית היא מנהלת המרכז. 

<היו"ר אלי אלאלוף:>
שלום, חגית. 
<חגית:>
שלום, נעים מאוד. 
<היו"ר אלי אלאלוף:>
יש הרגשה שתקבלו יותר מ-12 טיפולים? 

<שמחה:>
הלוואי, לא נותנים. אני ביקשתי. אחד כזה באמת צריך, אבל לא נותנים לנו. הם אומרים שזה קבוע. 

<היו"ר אלי אלאלוף:>
למי אתם פונים? 

<שמחה:>
רק לכללית. 

<ליאור:>
היחידה ל - - -

<שמחה:>
זה יחידת המשך טיפול. 

<היו"ר אלי אלאלוף:>
בירוחם? 

<שמחה:>
בירוחם. וזה בבאר שבע, יחידת המשך טיפול. הם נותנים - - -

<היו"ר אלי אלאלוף:>
ופניתם ליחידה בבאר שבע, שהיא יותר מרכזית? 

<שמחה:>
בהתחלה פנינו, אמרו שזה מה שיש, זה מה שקבעו בממשלה, זה מה שיש. 

<היו"ר אלי אלאלוף:>
אתם לא עוזרים להם בפניות? 

<דורון אלמוג:>
כן. חגית, בואי תגידי.

<חגית:>
אנחנו מאוד משתדלים לעזור, אנחנו ככה עומדים בתווך. מצד אחד אנחנו מאוד רוצים לתת - - -

<היו"ר אלי אלאלוף:>
אתם יכולים לתת חוות דעת מקצועית. 

<חגית:>
אז אנחנו נותנים תמיד, אבל סך הכול - - -

<היו"ר אלי אלאלוף:>
ואתם פונים או המשפחה? 

<חגית:>
הפנייה נעשית דרכנו אל הסניף - - -

<ליאור:>
בלי חוות דעת - - -

<חגית:>
קופת חולים כללית בדרך כלל בונה איזה שהוא סל שיקום עבור מטופל בשלב האקוטי, מיד אחרי הפנייה, ובשלב הכרוני. בדרך כלל בשלב הכרוני הם נותנים סדרה של 12 ימי טיפול בשנה. בשלב האקוטי אנחנו נותנים את חוות דעתנו המקצועית. 

<היו"ר אלי אלאלוף:>
אני יודע שנותנים חריגים. בזכות המקצועיות שלכם ואתם רואים בראייה כוללת, אתם צריכים להיות הגוף שמשכנע בזכות חוות דעת שהם זקוקים. 

<דורון אלמוג:>
מה שקורה בדרך כלל, כמו ששמחה באה ואומרת, 'נגמרו לי 12 הטיפולים, אני צריכה עוד' - - -

<שמחה:>
כן, הוא צריך. אם אני מפסיקה הוא מידרדר, זה מפחיד. 

<היו"ר אלי אלאלוף:>
וכשהוא מידרדר הוא צורך יותר תרופות? 

<שמחה:>
כן, בעיה, אבל אני מיד מפעילה אותם, שאני רוצה להיכנס לפיזיותרפיה, לבוא לכאן. 

<היו"ר אלי אלאלוף:>
גם כשגמרת את 12 הטיפולים? 

<שמחה:>
כן, רק 12 טיפולים. 

<היו"ר אלי אלאלוף:>
לפעמים הוא נאלץ להיות מאושפז? 

<שמחה:>
אני מקווה שלא, חס וחלילה, בינתיים הוא בסדר. 

<אבי וורצמן:>
לא, אלי מנסה לכוון שיש הוצאות אחרות. 

<דורון אלמוג:>
הוא בן אדם של שיקום. 

<שמחה:>
אנחנו כבר הרבה שנים פה. 

<היו"ר אלי אלאלוף:>
אתם לא יכולים מבחינה מקצועית להגיד שבזכות הטיפולים האלה הוא לא מידרדר חס וחלילה? 

<חגית:>
אנחנו אומרים את זה, בהחלט. בסופו של דבר הגורם המממן הוא זה שמחליט. 

<היו"ר אלי אלאלוף:>
מה אם חס וחלילה הוא היה צריך שלב הבא? מה השלב הבא? 

<חגית:>
הם מפנים אותו למה שנקרא טיפול בקהילה, במכונים של קופת החולים, לפיזיותרפיה, או לריפוי בעיסוק. 

<היו"ר אלי אלאלוף:>
אז הוא הולך לזה? ואז איך העלויות? 

<חגית:>
עבור המבוטח זה טופס 17. לקופה יכול להיות שהעלויות הן אחרות. היתרון פה אצלנו עבור המטופלים, שאולי הקופה לא תמיד לוקחת בחשבון, זה שאנחנו מרכזים את כל הטיפולים במקום אחד. היא לא צריכה להתרוצץ ולקבוע עם המכון הזה לפיזיותרפיה ועם המכון לריפוי בעיסוק. 

<שמחה:>
נכון. 

<היו"ר אלי אלאלוף:>
וההסעות הן על חשבון הקופה? 

<חגית:>
תלוי במקרים. 

<היו"ר אלי אלאלוף:>
גברת, את משלמת להסעה? 

<שמחה:>
לא, בפרטי, אמרתי שלא מעניין אותי, לא אכפת לי שההסעות תהיה על חשבוננו, אני מבזבזת הרבה סולר, אבל העיקר שיקבל טיפול נכון. 

<היו"ר אלי אלאלוף:>
אני יודע שמממנים את הסעות. 

<חגית:>
הקופה? 

<היו"ר אלי אלאלוף:>
כן. 

<שמחה:>
אני לא מקבלת. 

<היו"ר אלי אלאלוף:>
אני הייתי בירכא, שאלו אותי על דיאליזה. דיאליזות הן - - - והם משלמים 100%. קיבלתי את ההודעה במקום. 

<דורון אלמוג:>
מה המפתח של זה? תחבורה ציבורית? 

<היו"ר אלי אלאלוף:>
לא, הסעות מיוחדות.

<אבי וורצמן:>
הוא לא יכול לבוא בתחבורה ציבורית. 

<דורון אלמוג:>
ברור, בטח, הוא צריך רכב מיוחד. 

<היו"ר אלי אלאלוף:>
כדאי שתבדקו את זה, יש הסעות מיוחדות. אני חושב שליד הנסים והנפלאות שאתם עושים תוסיפו את המרכיב הזה של התחבורה ושל חוות הדעת ש - - -
<אבי וורצמן:>
אלי, תדע לך שזאת אחת הבעיות שלנו, כי אנחנו בבידוד, אנחנו לא בתוך יישוב. אתה לא בתוך באר שבע. 

<היו"ר אלי אלאלוף:>
אני אומר לך בירכא, אני נותן דוגמאות ספציפיות. בירכא התלוננו על מספר הדיאליזות שהם צריכים להסיע לכרמיאל, זה הרבה כסף. 

<דורון אלמוג:>
דרוזים, ירכא בגליל. 

<נעמה דודביץ:>
את הדיאליזה גם אנחנו מקבלים, בדיאליזה יש החזר, אבל במקרים של חולים שיקומיים צריך - - -
<חגית:>
בדרך כלל אחרי תאונות דרכים. יש להם קריטריונים מאוד ספציפיים. 

<היו"ר אלי אלאלוף:>
תאונות דרכים זה בדרך כלל חברות הביטוח, הם ישחקו ובסוף הם נותנים. אבל מה שקשור לקופות חולים, לביטוח ממלכתי, זה עניין של דרישה, הם לא אוהבים לגלות - - - 

<דורון אלמוג:>
לזה את צריכה להפנות את שמחה לקופה. 

<היו"ר אלי אלאלוף:>
צריך לנסות לקבל ביי-פס כזה של המקום, פנייה ישירות למנהל המחוז, מיכאל - - -

<דורון אלמוג:>
מיכאל מישורי. 

<היו"ר אלי אלאלוף:>
אתה מכיר? 

<דורון אלמוג:>
בטח, מכירים אותו מצוין. 

<אבי וורצמן:>
הוא בסדר, יש לו רק בעיה אחת, שאין לו כסף. 

<היו"ר אלי אלאלוף:>
תהיה בריא.

<ליאור:>
תודה. 

<דורון אלמוג:>
בריאות טובה, תודה רבה. 

<היו"ר אלי אלאלוף:>
שלום, אדוני, מאיפה אתה? 

<אברהם:>
להב. 

<דורון אלמוג:>
מה קרה? למה באת? 

<אברהם:>
למה באתי? 

<דורון אלמוג:>
כמה זמן אתה כבר פה? 

<אברהם:>
היום זה היום האחרון. 

<חגית:>
תקופה של שלושה חודשים. 

<דורון אלמוג:>
ויש שיפור? 

<אברהם:>
יש שיפור. 

<דורון אלמוג:>
מה את אומרת? 

<עדי:>
כן, בטח שיש שיפור, בדיוק דיברנו על זה. אברהם הגיע אלינו אחרי אירוע מוחי, עבר שיקום בלווינשטיין, אחרי לווינשטיין הוא הגיע אלינו, המשיך להגיע אלינו לתקופה נוספת של טיפולים ולמעשה היום הוא מסיים. הוא עבר פה דרך יפה והוא ימשיך. 
<דורון אלמוג:>
איך הגעת היום? עם מי באת? 

<אברהם:>
עם נהג. 

<עדי:>
הקיבוץ דואג למלווה וכל פעם מגיע איתו מתנדב מהקיבוץ שמסיע אותו, מישהו מהמבוגרים שם בקהילה. הם תומכים בו. 

<חגית:>
הם גם עוזרים במימון של הנסיעות.

<היו"ר אלי אלאלוף:>
טוב, זה הקיבוץ. 

<דורון אלמוג:>
יפה. 

<אבי וורצמן:>
רפואה שלמה, שתהיה בריא. 

<דורון אלמוג:>
ביי, אברהם. יד חזקה. 

<היו"ר אלי אלאלוף:>
חקלאי. ואת מאיפה את באה? 

<עדי:>
אני ממושב תקומה. 

<היו"ר אלי אלאלוף:>
וההכשרה שלך? 

<עדי:>
למדתי באוניברסיטת בן גוריון, פיזיותרפיסטית. 

<דורון אלמוג:>
עושה עבודה מדהימה. 

<היו"ר אלי אלאלוף:>
כן? עובדים טוב? לומדים טוב? 

<עדי:>
כן. 

<היו"ר אלי אלאלוף:>
זה מקום טוב ללמידה, בן גוריון? 

<עדי:>
מדהים, כן. זו הייתה חוויה - - - 

<חגית:>
עדי התחילה איתנו מיד בסיום הלימודים שלה. היא עובדת אצלנו כבר שלוש שנים, עומדת עכשיו בעצמה להדריך סטודנטים במחזור שיתחיל בעוד שבועיים. 

<דורון אלמוג:>
אני רואה אותה פה מריצה במסדרונות ובחוץ אנשים, מחזירה להם כושר הליכה. הולכים פה בחוץ, מדרגות. 

<היו"ר אלי אלאלוף:>
למרות שיש פה מנהלת ויושב ראש הכפר, זה מקום טוב? מכירה מקומות אחרים? 

<עדי:>
כן. בעיקר הייתי במקומות אחרים כסטודנטית. כן, אני חושבת שהמקום - - - קודם כל הוא מאפשר בדרום משהו שאין, מהבחינה הזאת הוא נותן פתח, זה המטופלים יכולים להגיד, לשיקום, שזה משהו שלא היה פה בכלל עד עכשיו. וגם מבחינה מקצועית אנחנו מנסים לתת את הרמה הגבוהה ביותר בשבילם. אנחנו גדלים ביחד עם המטופלים

<דורון אלמוג:>
להתראות, אברהם. 

<היו"ר אלי אלאלוף:>
כל טוב. 

<חגית:>
יש מישהי שמאוד רוצה לפגוש אותך. 

<דורון אלמוג:>
אחרייך, רק תגידי. 

<נעמה דודביץ:>
- - - עושים מרכז אחד ונותנים בו את כל השירותים והחיסכון הכלכלי הוא עצום. במקום לשים בכל מקום - - - ואז מה שקורה, באים ממשפחה אחת כמה מטופלים, ילד שיש לו ליקויי למידה בא לקבל טיפול וסבא ש - - - 

<היו"ר אלי אלאלוף:>
אנחנו מנסים להכניס את זה לגיל הרך. 

<חגית:>
יש פה מישהו שרצה לפגוש אותך. 

<שלום:>
אלי, אני זוכר אותך מה - - -

<היו"ר אלי אלאלוף:>
בדרום? 

<שלום:>
בדרום. הייתי מנהל בית הספר ב - - - יישר כוח. רק אני רוצה לומר לך, כנראה שגם מסייעת בבתי הספר, טיפול לימודי, לקויי למידה, אנחנו עובדים איתם דרך ניצן. אני סיימתי. 

<היו"ר אלי אלאלוף:>
ניצן גם? 

<שלום:>
גם ניצן. 

<היו"ר אלי אלאלוף:>
כמה תלמידים היו הולכים לניצן? 
<שלום:>
המורים שלי היו הולכים מבית הספר. 

<היו"ר אלי אלאלוף:>
קיבלו הדרכה וחזרו? 

<שלום:>
כן. 

<חגית:>
שלום, תציג את עצמך. אתה התחלת ישר - - -

<היו"ר אלי אלאלוף:>
הוא אמר הכול, אנחנו יודעים הכול עליו. 

<שלום:>
לא, אני אספר לך מה אני עושה פה. 

<חגית:>
תציג את עצמך, מה שמך, מה תפקידך, למה אתה פה. 

<שלום:>
את אלי אני מכיר. 

<חגית:>
אבל תזכיר לאלי, אולי אלי לא זוכר. 

<שלום:>
אלי זוכר את הפרויקט שלו, מדע דרום, זה היה משהו אדיר בכל האזור.

<דורון אלמוג:>
עדיין, מה זה היה? 

<היו"ר אלי אלאלוף:>
זה עוד ממשיך. 

<שלום:>
בתקופה שלי זה יצר מהפכה אדירה בתפיסה, בפעילות שלנו. 

<היו"ר אלי אלאלוף:>
אתה לא זוכר טוב, כי למדנו מכם, אתם לימדתם אותנו. הבאנו קצת יותר כלים, קצת יותר כסף. 

<שלום:>
קיבלנו משאבים. 

<היו"ר אלי אלאלוף:>
נכון, אבל הלב היה שלכם. 

<שלום:>
אבל הכנסים וההדרכה והמשאבים עשו את שלהם. 

<היו"ר אלי אלאלוף:>
אבל תדעו שאנחנו למדנו יותר מכם מאשר אתם מאיתנו. 

<עדי:>
שלום, בוא תספר לאלי למה אתה פה ומה זה השיקום. 

<שלום:>
אני אספר. ב-16 באוגוסט הייתה לי תאונת דרכים, פה, ברמזור הקרוב לכאן. שבוע לפני כן באתי - - - 

<אבי וורצמן:>
שבוע לפני כן הוא היה אצלי בפגישה. 

<שלום:>
באתי לאבי, אמרתי שאני רוצה לעזור, לתרום פה, כי אני כבר - - -

<היו"ר אלי אלאלוף:>
בפנסיה. 

<שלום:>
אבל הקדוש ברוך הוא עושה את החשבונות שלו. זה היה בחודש אלול, הייתי בישיבה במועצה שלנו, סיימנו ישיבה, באתי לקחת את הסיבוב לאופקים, אני עובר דרך הרמזור הזה לכיוון אופקים, לצערי הרב נכנסה בי משאית. אני איבדתי את ההכרה ל-10 ימים ואשתי נלחמה על החיים שלה 10 ימים, כשאני חזרתי להכרה אשתי כבר נפטרה וזהו, אני נשארתי להתמודד. הייתי בסורוקה, הייתי בשיקום שם ואני אומר בכנות שאני פה מקבל יותר, נהנה יותר, אני רואה תוצאות טובות יותר, יישר כוח לצוות שלכם. יישר כוח. 

<היו"ר אלי אלאלוף:>
אתה מרגיש שיפור אצלך? 

<שלום:>
מרגיש, ברוך ה'. זה שאני עומד לפניך ומדבר איתך זה הישג גדול. אני הייתי כמו גוש בשר שהייתי זרוק על המיטה, אני לא הייתי באבל של אשתי, יצאתי רק להלוויה. 

<היו"ר אלי אלאלוף:>
אם לא היית מספר לי את הסיפור לא הייתי מאמין. אתה נראה מצוין. 

<לירז:>
שלום גם עבר פגיעת ראש וגם החשיבה לא הייתה מה שהייתה פעם. 

<היו"ר אלי אלאלוף:>
אבל עכשיו הוא מדבר הגיוני מאוד. הוא זוכר דברים שהיו לפני 20 שנה, לפחות איתי. 

<שלום:>
כן, בטח. שמע, הייתי מנהל, אני זוכר את זה היטב. אתה זוכר את איזה בתי ספר - - - 
<היו"ר אלי אלאלוף:>
שניים, כולל המרכז לקשיש ליד. 

<שלום:>
נכון. צודק, אני ניהלתי את הדתי. 

<היו"ר אלי אלאלוף:>
וגם הסדנאות שרצינו להפוך אותן למעבדות. 

<לירז:>
אני אגיד במילה רק על הריפוי בעיסוק קצת? 

<היו"ר אלי אלאלוף:>
ספרי לנו עלייך. 

<לירז:>
עליי? גם אותי אתה מכיר, אבל בכובע אחר. אני עבדתי שנים במרכז מעשה. 

<היו"ר אלי אלאלוף:>
עכשיו עושים לי צרות בכנסת בגלל זה. אמרו שזה - - - היות שהייתי בין מקימי מרכז מעשה אז אסור לי לקדם את החוק לשירות אזרחי לאומי. 

<לירז:>
אני מרפאה בעיסוק פה, שמי לירז, אני גרה בכיסופים. 

<שלום:>
בדרום. 

<היו"ר אלי אלאלוף:>
אתה רואה? זה חינוך טוב שקיבלו בזכותכם. בזכות המורים - - -

<שלום:>
אלי, אתה יודע, כשאני הקמתי את ניצן באופקים הקמתי את זה בעקבות זה שהייתי מנהל והיו לי כמה תלמידים לקויי למידה שלא ידעתי איך לטפל בהם. ילדים הגיעו לכיתה ג' ולא ידעו לקרוא. אז הייתי סטודנט באוניברסיטה והייתי מצטיין, שאלתי אותם, החלפתי מורה, החלפתי שיטת לימוד, לא עזר כלום ואז אני פגשתי את אשתו של פרופ' הררי מרחובות, אמרתי לה 'בואי תספרי לי מה עושים', אז היא אומרת 'שלום, אתם לא יכולים, אין לכם משאבים', אמרתי 'לילדי ישראל'. אז הלכתי לשם לראות וראיתי שיש ארבעה-חמישה מומחים על תלמיד אחד, מומחה תקשורת, רופא נוירולוג והם עבדו לפי הנחיות. אז אמרתי 'הילדים חייבים'. השגתי מלגה, שלחתי תלמיד אחד שלנו מבית הספר לניצן תל אביב, שם כל הבנים של משפחת רוזוב, היו שם הרבה עשירים שהשקיעו בילדים שלהם. התלמיד שלנו, היום הוא ספר באופקים, שלחתי עם אמא שלו כל יום רביעי, השגנו לו מלגה - - -

<לירז:>
ואתה נזכר כי בעצם אלי עזר בכל הפיתוח של הדרום? לזה אני מתכוון? 

<שלום:>
אני אז עוד לא הכרתי את אלי. 

<לירז:>
זה היה עוד לפני. 

<היו"ר אלי אלאלוף:>
אבל זה לא חשוב אלי, חשוב שזה נעשה. 

<שלום:>
בעקבות זה למדנו שאפשר לעשות גם בדרום. 

<לירז:>
דברים איכותיים ושיעמדו בסטנדרט. 

<היו"ר אלי אלאלוף:>
אתה יודע שהמנכ"לית של החברה הזאת היא גם מאופקים, אשתו של דנינו. 

<שלום:>
נכון, מלי דנינו והיא עשתה - - -

<לירז:>
אני רק אגיד, אנחנו פה בריפוי בעיסוק מקבלים אנשים, הכי קטן שלנו היום הוא שישה חודשים עד - - -

<היו"ר אלי אלאלוף:>
למה שישה חודשים? 

<לירז:>
מה קרה לו? פגיעת ראש. נפל מהידיים של אבא שלו, פגיעת ראש קשה. 

<היו"ר אלי אלאלוף:>
וכבר אתם יודעים לזהות איזה סוג טיפול הוא יכול לקבל? 

<לירז:>
כן, כשמה שאנחנו נותנים פה זה בעצם טיפול גם פרטני, אחד על אחד, וגם יש לנו קבוצות, אנחנו עובדים במסגרת קבוצתית, ובריפוי בעיסוק אנחנו פשוט חוזרים לכל התפקודים של היום יום שנקטעו בעקבות, כל אחד ומה שקרה לו, שזה אומר לאכול, להתלבש, ללמוד.

<שלום:>
ליצור חשיבה, הכול. 

<לירז:>
אצל שלום אנחנו כבר מגיעים למצב יותר מתקדם, שזה כבר עובד על דברים יותר מורכבים של חשיבה, אנחנו גם עובדים על שיקום של גפיים, של ידיים. 

<היו"ר אלי אלאלוף:>
תלמדי ממנו איך מלמדים. 

<לירז:>
הוא מלמד אותי כל הזמן. זה הדדי. אני נותנת לו תרגילים והוא מלמד אותי איך - - -

<היו"ר אלי אלאלוף:>
הוא הפדגוג הכי טבעי שאני הכרתי. 

<אבי וורצמן:>
ומי את? 

<קריאה:>
אני מרפאה בעיסוק, אני בראיון עבודה, סוג של. 

<לירז:>
היא חושבת לבוא לעבוד פה. 

<היו"ר אלי אלאלוף:>
איפה למדת? 

<קריאה:>
בחיפה.

<היו"ר אלי אלאלוף:>
מחיפה לפה? 

<קריאה:>
אני באר שבעית במקור. 
<היו"ר אלי אלאלוף:>
איפה למדת בבאר שבע, באיזה תיכון? 

<קריאה:>
במקיף א'. 

<היו"ר אלי אלאלוף:>
כמו הבן שלי. בת כמה את? 

<קריאה:>
23. 

<היו"ר אלי אלאלוף:>
את בגיל של הבן שלי. קצת יותר. 

<אבי וורצמן:>
אני מכיר אותו, הוא ממשפחה טובה.

<היו"ר אלי אלאלוף:>
לא שאלנו שאלות נוספות. 

<אבי וורצמן:>
לא, אני רק אמרתי. גם אני לא אמרתי כלום. 

<שלום:>
אין אומרים שבחו של אדם בפניו, אומרים קצת. אני הייתי חודשיים בשיקום בבאר שבע ואני רוצה להגיד - - - אבל פה אתה מגיע, יש לך בכל תחום בעלי מקצוע, יש לך את ה - - - אני התקדמתי פה. שם אין להם את כל בעלי המקצוע, פה ברוך ה' בכל תחום - - -

<היו"ר אלי אלאלוף:>
תגיד לו תודה, איפה הוא ברח? 

<אבי וורצמן:>
כן, מר אלמוג. תענוג. 

<שלום:>
כן. אגב קראתי השבוע שחנכתם עוד מרפאה. 

<אבי וורצמן:>
נכון. תודה רבה. שלום, אלוהים ישמור אותך. 

<היו"ר אלי אלאלוף:>
כל טוב. 

<שלום:>
אלי, יישר כוח, אתה עושה דברים גדולים. 

<היו"ר אלי אלאלוף:>
תודה, תודה. 

(המשך הסיור)

<אבי וורצמן:>
שבוע לפניכם הם באו עם החבר'ה מהמועצה, כי אנחנו רוצים להקים במת תרבות משותפת של אנשים מהקהילה עם הדיירים שלנו ביחד, שכל חודש תהיה פה במת תרבות. 
<חגית:>
רק אני אגיד, מבחינת התפיסה שלנו, בשונה ממחלקה, שצוות מטפל בתוך סביבה שהיא בסך הכול חממה, אנחנו מטפלים באדם כשהוא נמצא בסביבה הטבעית שלו לכן אנחנו רואים חשיבות מאוד גדולה בעצם לא רק להחזיר לו את התפקודים הבסיסיים, אלא גם לעזור להסתגל בחזרה לחיים החדשים ולחזור למסגרות, לעזור לו להשתלב בחזרה במסגרות כי אז אנחנו רואים את הסיום, את התהליך השיקומי בעצמו. אם זה ילדים, לעזור להם להשתלב חזרה בבית הספר, בגנים, אם זה מבוגרים בגיל תעסוקה, חזרה במסגרות של שיקום תעסוקתי, או ללוות אותם באופן הדרגתי בתהליך החזרה לעבודה או למצוא להם מסגרות של פנאי ותעסוקה בקהילה. 

<היו"ר אלי אלאלוף:>
מה הרקע שלך? 

<חגית:>
אני פיזיותרפיסטית. 

<היו"ר אלי אלאלוף:>
מה זה, כולם פה פיזיותרפיסטים. 

<דורון אלמוג:>
הרבה. אנחנו במרכז של - - - 

בוקר טוב, מה נשמע? אני מלווה מישהו, אבל אני יושב פה וכולם חושבים - - - 
<היו"ר אלי אלאלוף:>
אתה יודע מה שאמרתי לגבי הבריכה? מרכז הלוחם בבאר שבע, קיבלתי 10 מיליון דולר, הצעתי להם לפתוח את זה בקהילה, הם אמרו לא והחזרתי לו 10 מיליון דולר. 

<דורון אלמוג:>
באמת? תגיד לו שיביא לי את ה-10. אני מוכן לקרוא לבית חולים השיקומי שיקום בית חולים חיים סבן. 

<היו"ר אלי אלאלוף:>
פניאל, תרשום את זה. 

<דורון אלמוג:>
חיים סבן עד היום לא תרם לנו. עכשיו אנחנו הולכים להקים בית חולים שיקומי לכל הנגב - - -

<היו"ר אלי אלאלוף:>
תרשום חיים סבן. במקום זה הוא נתן 16 מיליון בבאר שבע. 

<דורון אלמוג:>
בסדר, זה לא נגמר לו. אל"ף, צריך - - - 

<היו"ר אלי אלאלוף:>
לא, רק שתבין, בגלל הקונספט שאמרת, שכל כך טבעי - - - 
<אבי וורצמן:>
תדע לך, אנשים מתוסכלים. הם נמצאים בבאר שבע ואין בריכה הידרותרפית. זה קטע לא נורמלי. 

<היו"ר אלי אלאלוף:>
למה? יש לך בריכה - - - למה המרכז ללוחם, שהוא מרכז - - - למה שלא - - -

<דורון אלמוג:>
הוא לא רוצה. הם לא רוצים. אני גם דיברתי. אני הלכתי לבקר, אתה יודע למה הלכתי לבקר? אמרתי להם, 'בואו תתנדבו פה, תעבדו'. אתה עברת תאונה, יש לי, אגב, אחד, ביטון, כשהייתי אלוף פיקוד דרום הוא היה אצלי סגן יחידת הגששים והוא התעוור, היום הוא - - - בהתנדבות. הוא אמר לי 'בוא תדבר עם אנשים על זה', אז גם הם אמרו לי אותו דבר. 

<היו"ר אלי אלאלוף:>
זה הקטע של הבריכה שעולה ויורד? 

<דורון אלמוג:>
לא, שם יש מים עמוקים, זה מסלול מיוחד של מים עמוקים. 
<היו"ר אלי אלאלוף:>
עשינו את זה ב - - - אצל הרב פירר. אצל הרב פירר עשינו את הבריכה עם הרצפה המסתובבת. 

<דורון אלמוג:>
בוקר טוב. הם מבית הספר. במסגרת בית הספר לחינוך מיוחד. 

<חגית:>
הם מגשימים את החלום, לשלב בין האוכלוסיות. אין הבדל. מגיעים לכאן - - - מבית הספר - - - יש פה שני חיילים ממשרד הביטחון, אנשים שמגיעים מהקהילה - - -

<היו"ר אלי אלאלוף:>
לא החזרתם את הקבלן לעבודות - - - זה הפרויקט האחרון שלנו פה, זה הבריכה. למה אתם לא מזמינים אותו שיעזור לכם? הוא מספיק מרוויח כסף, זה שעשה פה. תבקשו שיחזור לפה. 

<דורון אלמוג:>
עשינו עכשיו לא מזמן, נכון? מתי השיקום היה בפעם האחרונה? 

<אבי וורצמן:>
לא, עכשיו אנחנו מתכננים פה שיפוץ, בגלל החלודה. 

<היו"ר אלי אלאלוף:>
חובה. זה הרטיבות, תמיד יהיה פה - - -

<אבי וורצמן:>
יש פה בעיה, גם עם העץ וגם עם ה - - - זה בתכנית.

<היו"ר אלי אלאלוף:>
אם זה לא טיפול שנתי, כל שנה - - -

<אבי וורצמן:>
זה בתכנית עכשיו. 

<היו"ר אלי אלאלוף:>
יפה. 

<אבי וורצמן:>
המקום עובד ברוך ה'. 

<היו"ר אלי אלאלוף:>
מה עם המרכז של הרב פירר בשדרות, הוא הוקם כבר? 

<אבי וורצמן:>
עוד לא, הוא בדרך. 

<היו"ר אלי אלאלוף:>
ומה הוא עושה שם? 

<דורון אלמוג:>
אני לא מכיר את זה, אבל רציתי לעשות איתם - - -

<היו"ר אלי אלאלוף:>
תלמדו, שלא יהיו כפילויות. 

<אבי וורצמן:>
יהיה קונקורנציה, דורון. 

<היו"ר אלי אלאלוף:>
כדאי לדבר איתו. אני בקשר טוב. אתה מכיר את הרב פירר? 

<דורון אלמוג:>
אני מכיר, נפגשתי איתו כמה פעמים בעבר. 

<היו"ר אלי אלאלוף:>
דבר איתו על שיתוף פעולה. 

<אבי וורצמן:>
- - - פגישה. 

<היו"ר אלי אלאלוף:>
איתו. שלא - - - כי כסף אצלו לא חסר. הקמנו לו את המרכז בבני ברק, הוא לא הזדקק לתרומה של - - -
<דורון אלמוג:>
יש עבודה מספיק, גם בשבילו וגם בשבילנו. למשל - - -

<היו"ר אלי אלאלוף:>
תעשה תיאום. 

<דורון אלמוג:>
ברור שצריך, אבל סורוקה, או בכלל משרד הבריאות, אנחנו הגענו להבנות עם משרד הבריאות, שבכל בית חולים צריכה לקום מחלקה שיקומית במצב שונה. בן אדם עובר תאונה, הוא צריך ניתוח, הוא צריך ברגים, טיפולים שאנחנו לא יכולים, לכן הרעיון הוא, וניצה היימן שהיא סגנית סורוקה, היא רצתה בהתחלה - - - ומתחיל תהליך בירור איתם. סיכמנו שיהיו שלוש רמות שיקום. 

<היו"ר אלי אלאלוף:>
היה פה ליצמן? 

<דורון אלמוג:>
ליצמן לא היה פה, אנחנו סיכמנו עם ארנון אפק, כשהיה מנכ"ל הבריאות. הוא - - - אבל הוא עמד בראש ועדה להרחבת שירותי הרפואה לנגב בעקבות מעבר הבסיסים, לפני שנה, הוא המליץ לממשלה בסוף - - - 
<היו"ר אלי אלאלוף:>
אתה רוצה פגישה עם ליצמן? 

<דורון אלמוג:>
פגשנו אותו בעלה. 

<אבי וורצמן:>
נעשה תמונה למזכרת. 

<היו"ר אלי אלאלוף:>
תשים פגישה לליצמן ודורון. 

(המשך הסיור)

<דורון אלמוג:>
לבית החולים, סיעודי מורכב. אבל החלוקה של שלוש רמות שיקום, של חירום, ארוך וקהילה. קהילה זה אומר, נגיד מישהו מדימונה או ירוחם. 

<היו"ר אלי אלאלוף:>
זה המזל שלך, שאתה יכול לחלום - - - זה הכוח - - - 

<דורון אלמוג:>
תראה את הגן. 

<היו"ר אלי אלאלוף:>
זה גן רגיל? 

<דורון אלמוג:>
גן רגיל. 

<קריאה:>
זה קשור לעובדים? 

<דורון אלמוג:>
לא קשור לעובדים, מכל המושבים. דרך החברה למתנ"סים הם מגיעים ותור ארוך. ההורים רוצים, יש פה ביקוש גדול שילדים יהיו פה. 

<היו"ר אלי אלאלוף:>
זה גיל 3? 

<אבי וורצמן:>
לא, זה מעון יום. זה לידה עד שלוש.

<קריאה:>
זה אפס עד 3. 

<אבי וורצמן:>
אין אפס. שמעתי את בנט, שמעתי אותו ברדיו אומר ילדים מגיל אפס, התקשרתי אליו, אמרתי לו 'תגיד לי, הילד שלך בגיל אפס?' מה זה אפס? מאז הוא לא משתמש יותר באפס, הוא אומר לי 'אבי, אתה לימדת אותי'. 

<היו"ר אלי אלאלוף:>
אתה מכיר את יונה רוזנפלד? 

<אבי וורצמן:>
הפרופסור. 

<היו"ר אלי אלאלוף:>
הוא בן 96. השבוע אני רואה שלושה טלפונים, מה קרה לך? מה אתה כל כך מהר? אתה ממהר? אז הוא אמר, 'אני שמעתי שאמרת בוועדה מאפס עד 3, זה לא אפס עד שלוש, אתה לא מבין? זה לידה'. וכתבנו את זה, ככה זה בדוח. 

<אבי וורצמן:>
אבל הרבה אנשי מקצוע משתמשים באפס וזה לא נשמע, מה זה ילד בגיל אפס. 

<דורון אלמוג:>
נכון, בן אדם נולד הוא בן אדם, גמרנו, מגיל יום. 

<היו"ר אלי אלאלוף:>
אז מה אתה כותב? מה עניין אותך בדברים שאמרנו? 

<אופיר קרני:>
מעניין הכול, אבל אני חייב להקשיב לזה עוד פעם בשביל לעכל את הכול. 

<היו"ר אלי אלאלוף:>
ואז מה תעשה מכל זה? 

<אופיר קרני:>
ואז בעזרת אחרים אני עורך את הפרוטוקול ואתה רואה מי אמר מה ואז אם תחליטו מה לעשות עם זה. 

<היו"ר אלי אלאלוף:>
אז אם אתה רוצה לדעת איך פרוטוקול עובד טוב, תבוא לכנסת, אני מזמין אותך. 

<אופיר קרני:>
הייתי פעם אחת. 

<היו"ר אלי אלאלוף:>
תבוא לוועדה ותראה איזה עבודה מדהימה אנשי הפרוטוקול עושים. 

<דורון אלמוג:>
אבל שם יש גם קצרניות. 

<היו"ר אלי אלאלוף:>
לא, חלק הם מקליטים וחלק, היות שמקליטים וגם מצלמים, אז הם רושמים רק ראשי פרקים או שמות של מי שדיבר. יש להם שיטה מדהימה. 

<אופיר קרני:>
בכל ועדה יש את המקליט והוא רק כותב את הקונטקסט של השיחה ואני אומר מילה על מילה ואז מתאמים ביחד. 

<היו"ר אלי אלאלוף:>
זה כדאי שתלמד, זה מקצוע מאוד חשוב. 

<דורון אלמוג:>
הילדים האלה, אתה יודע פעם בחינוך הייתה שיטה של לבודד, לא להגיד סרטן, לא להגיד זה חולה, זה מפגר, לשמור אותם, רק אנשים בריאים שיהיו. אלה, אתה נכנס לגן שלהם, קודם כל הם לא מתביישים ממבוגר. בדרך כלל אתה נכנס, 'איך קוראים לך?' ילדים לא מתביישים, להיפך, הם מסתכלים עליך כאילו בגובה העיניים, הוא כמוך. 

<היו"ר אלי אלאלוף:>
כי אתה - - - 
<דורון אלמוג:>
אנחנו משלבים אותם. תיכף תראה פה איך אנחנו עושים שילובים. הם משחקים ביחד, הם רואים אנשים נכים, הם רואים אנשים בכיסאות גלגלים, הם מוציאים אותם ביחד, יש עגלול, עגלה של חמישה ילדים, לוקחים אותם פה לטיולים. 
<קריאה:>
כמה עולה לילד פה? 

<קריאה:>
אני לא יודעת, אבל ממש - - - כלומר כמו ש - - - 

<דורון אלמוג:>
שלום. 

<אבי וורצמן:>
רוצה לשמוע את הסיפור? הילדה הזאת היא פלא. 

<דורון אלמוג:>
היא נולדה בשבוע 24, היא נולדה 500 גרם. 

<אבי וורצמן:>
תראה אותה. 

<דורון אלמוג:>
היא עברה את גיל ארבע כבר. 

<אבי וורצמן:>
בת כמה ליאן כבר? 

<סתיו הילינג:>
ליאן בת ארבע. היא נראית יותר קטנה מארבע. 

<דורון אלמוג:>
כן, היא קטנה, היא מתפתחת יפה ואנחנו מקווים שהיא תצא מפה. 

<סתיו הילינג:>
היא מאוד מאוד חמה. בואו ניכנס. 

<דורון אלמוג:>
כן, היא רוצה עם החברים והחברות. 

<סתיו הילינג:>
כרגע היא עדיין צריכה לאכול דרך פג, לצערנו, בגלל שיש לה בעיה בלסת, היא לא יכולה ללעוס את האוכל, אז האוכל טחון או דרך פג בלבד ואנחנו מקווים שלאט לאט נוכל לגמול אותה מזה, היא תעבור ניתוח בקרוב גם, לסדר את הלסת, זו המטרה, ושהיא תחזור הביתה, בחזרה למשפחה שלה. 

<היו"ר אלי אלאלוף:>
מאז הלידה היא פה? 

<סתיו הילינג:>
ממש אחרי ששחררו אותו מבית החולים. 

<דורון אלמוג:>
הרופאים לא נתנו סיכוי. יש פה הרבה כאלה שהרופאים אומרים שאין סיכוי, לא יחזיקו מעמד. 
<היו"ר אלי אלאלוף:>
- - - עם המשפחה? 

<סתיו הילינג:>
כן, המשפחה מחורה, ספציפית עם ליאן בסופי שבוע היא חוזרת הביתה להורים, אבל בגלל שהיא נעזרת בפג, בגלל שהיא לא יכולה לנשום לבד, יש לה את הקנולה, היא חייבת מסגרת של אחיות ורופאים 24/7, היא לא יכולה להיות בבית. 

<דורון אלמוג:>
כל אלה דיירים עם פיגור קשה.

<אבי וורצמן:>
גם בת שירות לאומי שלנו. אלי אלאלוף, תכירי. 

<היו"ר אלי אלאלוף:>
מאיפה את באה? 

<מוריה:>
מכפר הרא"ה. 

<היו"ר אלי אלאלוף:>
מהצפון. 

<אבי וורצמן:>
ספרי על עצמך. 

<מוריה:>
אני מוריה בר חי, מכפר הרא"ה, אני עושה פה שירות לאומי, שנה ראשונה. 

<היו"ר אלי אלאלוף:>
שירות לאומי או שירות אזרחי? 

<מוריה:>
שירות לאומי. 

<היו"ר אלי אלאלוף:>
זה רק המשפטנים מבלבלים אותנו. 

<אבי וורצמן:>
אני חייב להגיד לך, יש פה שתי פונקציות חשובות, אחת זה בנות שירות לאומי. יש היום 34 בנות ועוד שני שינשינים. 36, שתיים חדשות. הן מדהימות. מדהים מה שהם עושים. 

<היו"ר אלי אלאלוף:>
איך הגעת לפה? 

<מוריה:>
חברה, שסגרה לפניי והיא המליצה לי לבוא לפה. וברוך ה', אני שמחה. 

<דורון אלמוג:>
עבודת קודש אתן עושות. ד"ר, מה נשמע? בוא תכיר. זה ד"ר שרגא. 

<שרגא:>
נעים מאוד. 

<היו"ר אלי אלאלוף:>
שלום. מאיפה בא ד"ר שרגא? מבאר שבע? 

<שרגא:>
מאשדוד. 

<היו"ר אלי אלאלוף:>
מקום טוב, אשדוד, לא? 

<שרגא:>
כן. 

<היו"ר אלי אלאלוף:>
איפה היית לפני שהתחלת לעבוד פה? 

<שרגא:>
עבדתי בניידת טיפול נמרץ, עבדתי בצבא, עבדתי בקופת חולים כללית. 

<דורון אלמוג:>
אבל הוא איתנו, כבר כמה זמן אתה פה? 

<שרגא:>
שנתיים וחצי. 

<היו"ר אלי אלאלוף:>
איפה אתה גר באשדוד? 

<שרגא:>
ב-ט'. 

<היו"ר אלי אלאלוף:>
עם משפחה? 

<שרגא:>
כל הארץ משפחה שלנו. 

<היו"ר אלי אלאלוף:>
יש לכם בעיה של יונים? 

<דורון אלמוג:>
כן, יש בעיה. אתה רואה? שמנו פה למעלה. יש גם פה לסדר את זה. זה בלתי פוסק, העניין של היונים. 

פה זה ממ"דים וגם גני ילדים של בית החולים. כל זה בית חולים. 

<סתיו הילינג:>
זה בעצם מרחב טיפולי עבור הדיירים הסיעודיים. יש לנו במחלקת סיעודי מורכב 24 דיירים אשר רובם זה פגיעות נרכשות, כלומר הם נולדו אנשים נורמטיביים כמוני כמוך ומשהו קרה להם במהלך חייהם. יש פה את שחר. שחר מבאר שבע במקור, הוא נמצא במחלקה כבר שנתיים, נשוי, אישה, 3 ילדים - - -

<דורון אלמוג:>
עלה לתקן את הגג. 

<סתיו הילינג:>
כן, להרכיב משהו על הגג, נפל, פגיעת ראש. פנחס, היום הוא בן 21, הגיע לפה כשהוא היה בן 16. במהלך טיול שנתי הוא והחברים השתובבו, שתו קצת, המורה עשה פטרול בקומה בטיול השנתי שם, פנחס נלחץ, קפץ מהחלון, נפל על הראש, פגיעת ראש. היום הוא בן 21. 

<היו"ר אלי אלאלוף:>
זה לא נחשב לתאונת עבודה. אתה יודע כמה תאונות עבודה? 

<דורון אלמוג:>
הרבה, אני לא יודע כמה. 

<היו"ר אלי אלאלוף:>
מדברים על אלפים בשנה, 69 הרוגים בשנה שעברה. זה עולה למדינה, רק סיוע, 4.5 מיליארד שקל. המדינה מפסידה מהפריון שלה 10 מיליארד שקל לשנה. 
<סתיו הילינג:>
אלה מספרים - - - 

<היו"ר אלי אלאלוף:>
הכי מזעזעים זה אי פיקוח של משרד הכלכלה. 
<סתיו הילינג:>
דידי, שאתה רואה אותו כאן במכשיר האיי.פי.טי של האופניים, באופן אירוני הוא גם היה רוכב אופניים מקצועי. דידי פה בעקבות תאונה, מונית נכנסה בו כשהוא רכב על אופניים. 
<דורון אלמוג:>
אביר היא אחות. 

<אביר:>
מה נשמע? 

<דורון אלמוג:>
היא למה אחיות באירביד, בירדן. לפני כמה חודשים התחתנה עם בחור שהוא פיזיותרפיסט פה. 

<אביר:>
מוחמד. 

<דורון אלמוג:>
מוחמד אל קרינאווי. מוחמד פה היום? 

<אביר:>
כן. 

<דורון אלמוג:>
הוא פיזיותרפיסט, שניהם למדו בירדן. 

<היו"ר אלי אלאלוף:>
הוא מהמשפחה של ראש העיר? 

<אביר:>
כן. כולם מכירים אותו. 

<היו"ר אלי אלאלוף:>
והדוד השני, גם מכירים אותו, נשיא המכללה. 

<אביר:>
כן, זה אח שלו. המשפחה שלהם גדולה ויש להם - - -

<היו"ר אלי אלאלוף:>
חצי עיר. 

<אביר:>
כן, והגיעו הרבה למקומות ממש בישראל. 

<היו"ר אלי אלאלוף:>
משפחה מדהימה. את ממוצא ירדני? 

<אביר:>
לא, אני מפה, אני נולדתי פה, רק למדתי בחו"ל ארבע שנים וחזרתי לפה. 

<היו"ר אלי אלאלוף:>
וכשחזרת היו בעיות לקבל רישיון? 

<אביר:>
כרגיל, כמו הסטודנטים פה. אנחנו עושים מבחן רישוי. 

<היו"ר אלי אלאלוף:>
זה היה קשה, לעשות את המבחן הזה? 

<אביר:>
אני למדתי באנגלית ועשיתי בעברית. 

<היו"ר אלי אלאלוף:>
לא נתנו לך את המבחן באנגלית? 

<אביר:>
לא, יש באנגלית, אבל צריך לקבל את השפה העברית ולהכיר וגם את המושגים וזה, וזה גם טוב בשבילי. 

<היו"ר אלי אלאלוף:>
עכשיו יתרגמו לך את כל ה - - -

<אביר:>
לא, אין צורך. זה אותן מילים, אבל בקצת שינוי, לא הרבה. 

<היו"ר אלי אלאלוף:>
איפה למדת, ברהט? התיכון שלך היה ברהט? 

<אביר:>
כן, ברהט. 

<היו"ר אלי אלאלוף:>
אל עמל? 

<אביר:>
אלראזי. אני והבעל שלי למדנו שם. 

<דורון אלמוג:>
אבל כשלמדתם הייתם רק חברים, עוד לא הייתם - - -

<אביר:>
כן, רק באוניברסיטה הקשר בינינו התחיל. 

<היו"ר אלי אלאלוף:>
קשר עין היה. 

<דורון אלמוג:>
אבל מה שהסתבר לי זה שהמכללה, זה אוניברסיטה באירביד? 

<אביר:>
כן, זו אוניברסיטה גדולה. 

<דורון אלמוג:>
שהיא נחשבת, היא באמת מצוינת. 

<אביר:>
בעולם היא המרכז השישי בעולם. היא ממש אוניברסיטה גדולה. 
<היו"ר אלי אלאלוף:>
למה העדפת ללמוד שם ולא פה? 

<אביר:>
פה יש תנאי קבלה קצת קשים. 

<היו"ר אלי אלאלוף:>
יותר קשים? 

<אביר:>
צריך שנת מכינה והגבלת גיל, ראיון, פסיכומטרי. שם רק בגרות, את ממוצע הבגרות שלך. 

<היו"ר אלי אלאלוף:>
וזה עולה הרבה כסף ללמוד שם? 

<אביר:>
זה אותו מחיר כמו פה. שם זה שייך למדינה, לא פרטי. אני למדתי במשהו ששייך למדינה. 

<היו"ר אלי אלאלוף:>
והרבה חברות שלך שלמדו שם נשארו שם? 

<אביר:>
יש לנו מרפא בעיסוק פה, שהוא למד איתנו. זכי גם למד איתנו שם, הוא עובד פה בריפוי בעיסוק. 

<דורון אלמוג:>
הוא גם מרהט. 

<אביר:>
כן, גם מרהט. יש רופאים. כשאנחנו עוברים את המבחן הממשלתי זה 80%, כלומר אחוז הניצחון, כלומר בפעם הראשונה. 

<היו"ר אלי אלאלוף:>
בסוף זה 90%. 

<אביר:>
אז כדאי. מישהו שיש לו בעיות עם הקבלה כדאי. 

<היו"ר אלי אלאלוף:>
אז מה שלמדת שם מתאים לפה? 

<אביר:>
זה אותו דבר. זה לפי ה - - - זה עולמי, הלימודים. בסוף אותם לימודים, אותה עבודה, ניסיון שונה, העבודה שונה מהתיאוריה אז - - -

<דורון אלמוג:>
כן ירבו. 

<היו"ר אלי אלאלוף:>
בראבו. 

<אביר:>
תודה רבה לכם. 

<דורון אלמוג:>
דידי זה תאונת מונית, נסע על אופניים, אח שלו פה הוא מנהל הלוגיסטיקה שלנו והוא בקומה ארבע שנים. הוא הכי מבוגר בכפר, אני חושב, בן 56. הוא גר בכפר, הוא בקומה. הוא גר פה בבית החולים. 

<היו"ר אלי אלאלוף:>
גם בקומה יש רפלקס כזה? 

<דורון אלמוג:>
לא, המכונה מסובבת, המכשיר מסובב אותו. זה מכשיר בשביל להניע את מחזור הדם ולעשות מטבוליזם יותר מהיר. גם הקטנה הזאת, ילדה - - - חזרה מ - - - 

<היו"ר אלי אלאלוף:>
הדיווח לתורמים. 

<אבי וורצמן:>
מסודר, יש מערכת רצינית. 

<דורון אלמוג:>
כן, אנחנו כל הזמן משכללים את זה. מאוד חשוב. 

<היו"ר אלי אלאלוף:>
- - - מהמערכת של - - -

<דורון אלמוג:>
גם וגם. סתיו, למשל, עובדת אצל שרה במחלקת יחסי ציבור בבני ברק. יש לנו בסיס נתונים אחד גדול, כל יום חמישי היא בבני ברק יחד עם שרה, יושבים עוד פעם. קודם כל היא מוציאה דוח על כל ביקור שיש כאן. 

<היו"ר אלי אלאלוף:>
למי? 

<דורון אלמוג:>
יוצא אלינו, פנימי, אליי, אל - - -

<סתיו הילינג:>
גם פנימי וגם נכנס לדאטה בייס. 

<היו"ר אלי אלאלוף:>
סליחה שאני נותן קומפלימנטים לעובדים שלי. דיווחים שלהם לתורמים. 

<אבי וורצמן:>
גם, גם. 

<דורון אלמוג:>
כל הזמן. 

<היו"ר אלי אלאלוף:>
הדיווחים של העובדים. 

<דורון אלמוג:>
לא מסודר. 

<היו"ר אלי אלאלוף:>
זה אני אומר, בלי לפגוע בכם, הן מאוד מרגשות, אפילו אהבל כזה, שהוא בא עם כל הרקע הנפלא שלו, זה שהם מוסרים - - - של עבודתם, של התרגשותם, של הסרט שלהם, הכול, מדי פעם לתורמים, מין איזה קשר אישי בין העובד לבין - - - בלי להגזים. 

<אבי וורצמן:>
לא רק במערכת. 

<היו"ר אלי אלאלוף:>
תמיד הייתי אומר, חבר'ה, אנחנו - - - זה לא מרגש, תיקחו דיווחים מהשטח. 

<סתיו הילינג:>
אני יכולה להגיד לך שבסיורים שלי אני ממעיטה לדבר, אני באמת נותנת את השרביט אך ורק לעובדים שהם עושים. 

<היו"ר אלי אלאלוף:>
נכון. אבל אם היא פגשה, גב' כהן, שהיא מתרגשת ממילא ולה יש אמינות יותר טובה, שפעם בשישה חודשים, 'שלום, הגיע אלינו מקרה', מסר אישי, מאוד חשוב. כי כשאתה הופך את זה לבירוקרטיה, למשהו מובנה, זה לא - - - אחות שמדברת, 'אני קיבלתי השבוע מקרה קשה וחשבתי', אתם מכירים כאלה שתורמים, בסוף הם רוצים להתרגש גם כן ממה שהם עשו, לא רק לתת צ'ק. 

<אבי וורצמן:>
אז תספרי לו על המקרה המרגש שקיבלת. 

<אילה:>
קודם כל, כל מי שנמצא פה הוא מרגש ומבחינתנו זה עולם ומלואו. במחלקה כרגע היא 23 דיירים, מחלקה מלאה יחסית. היא מחולקת, יש לנו חבר'ה ממש תינוקות, באה תינוקת שהגיעה אלינו לפני פחות מחודש מסורוקה, עם תסמונת גנטית מורכבת, אין הרבה מבחינת פרוגנוזה רפואית. אנחנו מאמינים ויש לנו גם הצלחה, אבל מבחינת פרוגנוזה רפואית, ארבעה-חמישה חודשים, בדרך כלל תסמונת כזו, לצערנו, מגיעים לסיום של החיים. אבל קיבלנו אותה ואנחנו עושים טיפול תומך, סיעודי, אימהי, כל מה שצריך, אנחנו בקשר טוב עם ההורים, הם מגיעים לפה, למרות שהם מודעים, כי גם בקבלה כשדיברנו איתם, והם קיבלו את המסר בסורוקה, בפגייה, אז הם קיבלו את הפרוגנוזה והם יודעים מה המהלך, אבל עדיין הם מגיעים לפה, יום כן, יום לא, ומחבקים וזה, אבל כל הצוות שלנו, כל אחות שעוברת, מטפלת שעוברת, אנחנו עוצרים ומחבקים ומנשקים, כמו ילדה בשבילנו, למרות שאנחנו יודעים מה הפרוגנוזה. לצוות מאוד קשה והצוות יודע שזה מהלך שיכול לקרות. 

לשמחתנו היה לנו מקרה כזה, היו לנו שני מקרים שהגיעו ואמרו לנו שהם מגיעים לפה כדי למות במקום מכובד ו - - - והיום אחת נמצאת במשפחת אומנה ברהט, חזרה למשפחה, נגד כל ההיסטוריה הרפואית שלה היא נמצאת במשפחת אומנה ואנחנו בקשר איתם. ויש לנו את אותו סיפור, שגם אמרו מצב מאוד מאוד קשה ובאמת היא הייתה במצב מאוד קשה כשהיא הגיעה אלינו והיא גם חזרה לסבתא ואנחנו בקשר איתם. הם נמצאים בבית ספר לחינוך מיוחד, עם כל התמיכה, אבל הם נמצאים במשפחה. 

<היו"ר אלי אלאלוף:>
כמה זמן את פה? 

<אילה:>
אני פה כמעט שמונה שנים. נתלשתי מאונקולוגית מסורוקה. 

<היו"ר אלי אלאלוף:>
הנה סיפור מדהים. להחזיק מעמד פה, אז היא עוד מעט תתמוטט, אבל היא שמונה שנים ותשמע, זה סיפור מדהים. זה שווה יותר מ'יש לנו עוד קיר'. היא מספרת, להוציא את זה לתורמים, חגגתם לו את ההישג שלו. 

<אילה:>
אני אגיד לך, אנחנו עייפים. אנחנו מסיימים משמרת אנחנו באמת עייפים, מגיעים בבוקר, בעשרה לשבע, שש וחצי, עשרים לשבע לשער, אתה מתמלא בכוחות, נכנס למחלקה, כאילו התחלת את היום הראשון שלך בעלה. זה המקום המיוחד הזה, אתה נכנס לפה, אתה שוכח, אתה שוכח הכול. 

<אבי וורצמן:>
אתה צודק. אני קלטתי מה שאמרת ונעשה את זה. 

<היו"ר אלי אלאלוף:>
איפה עבדת לפני כן? 

<אילה:>
אני מבאר שבע, אני באתי מסורוקה, מאונקולוגית. היו פה שני מנהלות מדהימות, אחת עוד כאן, והמנהלת השנייה, מסדה, שאמרה לי 'די, אנחנו צריכים פה, אנחנו צריכים פה', היה ממש מחסור של אחיות. הייתה תקופה פה שהאחיות עבדו כפולות, זה אומר משבע בבוקר עד שמונה בבוקר וסביב השעון ושמונה משמרות ושבע משמרות ובאמת היה קשה. היה מחסור, לא כל אחות רוצה לבוא לפה, אם יש את סורוקה ויש תנאים של סורוקה ויש את התנאים הסוציאליים המלאים שיש אין סיבה שאחות תרצה לבוא לפה. זה מחוץ לבאר שבע, זה תנאים אחרים. אבל אם אתה מתחבר לפה אתה לא יכול לעזוב, זה קשה, עם כל המינוסים והפלוסים.

יש פה תינוקות, יש לנו אנשים עם טראומות, חבלות ראש, ראיתם את פנחס, יש לנו עוד שני דיירים שגם אחרי חבלה, יש לנו בחור בן 41, נשוי, עם ארבעה ילדים, היה עובד ונפל מסולם וזהו, פה בעצם נקטעו החיים. הוא סיים שיקום בתל השומר והוא הגיע אלינו וגם פה יש עבודה ממש אינטנסיבית. אשתו בקשר מאוד מאוד טוב, מגיעה לפה כל יום והיא הגיעה לשלב כזה שהיא רוצה להחזיר אותו הביתה. היא נמצאת פה, היא חווה את הטיפול, היא חווה את כל מה שקורה והיא החליטה שהיא רוצה לקחת אותו הביתה. אנחנו מבחינתנו תומכים בה ומדריכים וכל מה שצריך. מקווים שבעזרת ה' במהלך סוף החודש, חודש הבא, היא כבר תוכל לקחת אותו הביתה. כשהוא יצא בפעם הראשונה הביתה אז היה ממש קשר טלפוני, אם צריך משהו, וזה טוב. תחשוב שהאבא הוא כרוני, הוא לא במצב כמו שהילדים רגילים, אבל הוא בבית, אם הם רוצים לחבק אותו, אז הם עולים על העגלה ומחבקים אותו. אנחנו עוזרים לה עם זה. 

יש פה הרבה, חוץ מהחלק הסיעודי והרפואי, יש פה גם מבחינתנו סוג של הצלחה. והחבר'ה שלנו עם התסמונות ועם האפילפסיה הלא מאוזנת הקשה, אז - - - בבוקר כולם מקבלים טיפול סיעודי ורפואי ואז כל אחד יוצא למרחב שמתאים לו, הילדים לגנים שמפוזרים פה, ואנחנו מגיעים אליהם, נמצאים בפעילות, בריתמיקה, בשיעור ספורט, לא יודעת מה, ואנחנו אם צריך מגיעים לשם. יש את המרחב הנשימתי, איפה שעכשיו הייתם, ויש את התעסוקה, שגם שם יש דיירים שעולים לשם ומקבלים טיפול וחוזרים בצהריים, למנוחה, טיפול תרופתי, כלכלה, והם נחים עד שלוש, שלוש וחצי ועוד פעם פעילות של תרבות ופנאי שגם פה זה ללא הפסקה.
<היו"ר אלי אלאלוף:>
כמה דיירים גרים פה? 

<דורון אלמוג:>
בכל הכפר 139. 

<אילה:>
יש גם מעון שיקומי, שזה דבר שעכשיו פתחנו, שילדים אקסטרנים מהאזור מגיעים לפה, עם בעיות תפקודיות מאוד קשות והצוות הרפואי נותן טיפול. ילדים גם עם בעיות קשות, מבחינת ההורים, הם מאוד שמחים על זה שיש פה צוות רפואי שנמצא. אז הם נמצאים פה בגן, זה משהו חדש שפתחנו. יש שם תינוקות מאוד מאוד מתוקים, שהם בבית, ההורים מסוגלים פחות או יותר לטפל, ובגן, לא כל גן יכול לטפל מבחינה רפואית בילדים האלה ואנחנו נותנים את התמיכה הסיעודית וכל מה שצריך. 

<היו"ר אלי אלאלוף:>
אתה יודע, פה למשל הנושא של הילדים ככה, צריך להוכיח לביטוח הלאומי שאתה חוסך להם כסף לטווח הארוך. אתה צריך להוכיח להם את זה, זו נקודה מאוד מרכזית אצלם, ואז תוכל ליהנות מהקרנות של הביטוח הלאומי. אתם נהנים מהקרנות. 
<נעמה דודביץ:>
אנחנו נהנים מהקרן לפיתוח שירותים לנכים. 

<היו"ר אלי אלאלוף:>
אבל פיזית, לא בתכניות. 

<נעמה דודביץ:>
לא בתכניות. 

<היו"ר אלי אלאלוף:>
למה לא בתכניות? 

<נעמה דודביץ:>
כי הם טוענים שזה כפל תשלומים, כי המשרד מממן והביטוח הלאומי - - -

<היו"ר אלי אלאלוף:>
זה התשובות של פקיד טוב, אני מדבר על פקיד שצריך לפתוח לו את הראש. לא במכות, חס וחלילה. וזה ברמה של מנכ"ל הביטוח הלאומי. תביא את שלמה מור-יוסף לפה. הוא היה פה? 
<דורון אלמוג:>
לא. אבל נפגשנו איתו הרבה פעמים, נקודה נכונה. 

<היו"ר אלי אלאלוף:>
אני חושב שהקרנות של הביטוח הלאומי בעיקרון, הן צריכות לחסוך לטווח ארוך הוצאות של הביטוח הלאומי. 

<דורון אלמוג:>
אנחנו צריכים לקחת ולהראות - - -

<היו"ר אלי אלאלוף:>
להראות כמה אתה עושה לו את זה, כמה אתה חוסך לביטוח לאומי כסף, שבכל מקרה צריכים אותו יותר מפעם אחת. אבל אם אתה חוסך לו למעלה, תוכיח לו את זה, לדעתי שווה לעשות את זה. 

<דורון אלמוג:>
צריך לעשות קייס סטאדי על כמה מקרים, להראות, בלי הטיפול שלנו, עם הטיפול שלנו, ולהראות איפה זה חוסך. להריץ את זה על אקסלים. 

<היו"ר אלי אלאלוף:>
מי יודע, יש לך מנהלן טוב, שיודע את כל - - -

<דורון אלמוג:>
לא, אנחנו ניקח מישהו. אין מישהו בתחום - - -

<היו"ר אלי אלאלוף:>
למשל הילדה הזאת - - -

<דורון אלמוג:>
ברה. אתה יודע עם מה היא הגיעה לפה? 

<היו"ר אלי אלאלוף:>
אבל מי אמור לממן עבורה את השהייה שלה פה? 

<דורון אלמוג:>
הרווחה בעצם. עד גיל 13. מגיל 13 - - -

<היו"ר אלי אלאלוף:>
אתם יודעים להגיש להם את החשבון? והם משלמים? 

<דורון אלמוג:>
ביטוח לאומי, כן. 

<היו"ר אלי אלאלוף:>
אני רואה שיש לך מקורות מימון ממשלתיים לא אחידים. 

<נעמה דודביץ:>
הם משלמים, אבל לא מספיק. התקינה שלהם - - -

<דורון אלמוג:>
אתה יודע שהתפר בין הרווחה לבריאות הוא גיל 13, זה הכול, קצת לפני זה רווחה, קצת אחרי זה בריאות. למשל מי שראית שם, המבוגרים שהם בקומה, כמו פנחס וכמו שחר, זה בריאות. וזה ויכוחים גדולים. 

<היו"ר אלי אלאלוף:>
כל הכבוד. אני גאה להיות באר שבעי בזכות אנשים כמוך. 

<אילה:>
אתה באר שבעי? 

<היו"ר אלי אלאלוף:>
כן. 

<דורון אלמוג:>
אילה, תגידי מילה אחת על אחות מעשית, מה את חושבת? 

<אילה:>
אחות מעשית. יש לי תפילה, בקשה, צריך לשחרר את המחסומים האלה. יש לנו אחיות שאני יכולה להגיד לך, אני 26 שנה במקצוע, הייתי בסורוקה ויש איזה מחסום שהאחות שלנו החמודה, שושנה, עוצרת. יש לנו אחיות שסיימו מבחן מסו"ק, שאני לא מבינה מה זה המבחן הזה, ורוצות לצאת להשלמה, להסמכה. לא, כרגע אין הסמכה, אין דבר כזה, מפסיקים, מביאים מסלול אחר. ובעצם אין הרבה אחיות, אז למה להקשות עליהם? למה לא משחררים קצת? 

<היו"ר אלי אלאלוף:>
זה אחריות מקומית? 

<דורון אלמוג:>
זה שושנה כהן, יושבת ראש - - - 
<אילה:>
זה לא אילנה כהן, זה האחות הראשית של משרד הבריאות, שושנה - - - כל פעם היא - - - לשחרר. קורסים על בסיסיים, מה הקשר אם היא אחות מוסמכת או היא אחות - - - 

<דורון אלמוג:>
את מדברת על אחות שלומדת תואר אקדמי או אחות שעושה תואר שנה, שנתיים. 

<אילה:>
כן, נכון. 

<דורון אלמוג:>
בוא נפתח מסלול בבית ספר תיכון, שיקראו לו אחות מעשית, עד גיל 18, יעשו בחינות, באוניברסיטה יקבלו תואר של אחות מוסמכת, אבל אחות מעשית - - -

<אילה:>
כל הזמן עוצרים את זה. הייתה תקופה - - -

<דורון אלמוג:>
יש חוסר בכוח אדם. 

<אילה:>
למה לא להכשיר? חסר אחיות, אז תכשיר. 

<אבי וורצמן:>
זה בכוונה עוד פעם, זה אותו סיפור שדיברנו קודם. 
<היו"ר אלי אלאלוף:>
מי יכול לתת לנו חוות דעת, לא דרך שושנה? 

<אילה:>
חוות דעת של מה? 

<דורון אלמוג:>
בצורך. 

<אילה:>
של חוסר? תפתח ב - - -

<נעמה דודביץ:>
שהן מספיק מקצועיות. 

<אילה:>
הן עובדות. בדרך כלל אחיות מעשיות, הרי כבר אין יותר, לא מכשירים אחיות מעשיות כבר כמה שנים טובות, אז האחיות המעשיות שכרגע יש בשוק, משהו כמו 5,000, כל פעם חוסמים אותן, אז צריך מבחן מסו"ק, אוקיי, הן עברו מבחן מסו"ק, עכשיו יש לי שלוש אחיות - - -

<היו"ר אלי אלאלוף:>
מה זה מבחן מסו"ק? 

<אילה:>
זה מבחן שכאילו מראה, לא יודעת מה, אין לי מושג. גם אם תשאל את מנהלת בית הספר, היא לא תדע להגיד לך מה זה משקף. 

<היו"ר אלי אלאלוף:>
- - - פגישה עם הגברת הזאת, שושנה מה? 

<אילה:>
היא האחות הראשית של משרד הבריאות. 

<דורון אלמוג:>
אלי, מה אני אומר? האחות המוסמכת, יש דברים שמותר רק לאחות מוסמכת ויש דברים, שביום יום, כמה עבודה יש לה, לחתל, לרחוץ, לתת תרופה, כל כך הרבה דברים שאחות מעשית יכולה לעשות. 

<אילה:>
ומבחינת הידע שלהן, גם האחיות המעשיות, אנחנו מכשירים אותן, גם אני וגם עוד בנות - - -

<היו"ר אלי אלאלוף:>
מה זה מכשירים? ואז הן מקבלות תעודה? 

<אילה:>
לא, אנחנו מכשירים אותן מבחינת הידע. 

<היו"ר אלי אלאלוף:>
וזה ללא הכרה? 
<אילה:>
זה לא. 

<דורון אלמוג:>
נגיד, תיכון מרחבים, תהיה פה מגמה, יעבדו פה עכשיו, בשלוש השנים האלה, אחות מעשית תעמוד ליד אילה, יש דברים שהיא לא תעשה כי היא לא מוסמכת. 

<אבי וורצמן:>
שוש ריבה, קוראים לה. 

<דורון אלמוג:>
זה יפתור לנו ברמה הלאומית. זה יפתור לנו בעיה גדולה. 

<היו"ר אלי אלאלוף:>
טוב, ננסה להתמודד. 

<אילה:>
שתשחרר את כל המחסומים, על בסיסי ו - - -

<היו"ר אלי אלאלוף:>
מה זה? אז הפקידים יילכו הביתה, מה הם יעשו? 

<אבי וורצמן:>
אז יהיה משעמם. 

<אילה:>
חבל, אין מי שיטפל בחולים שלנו. 

<דורון אלמוג:>
בואו נמשיך. 

<אבי וורצמן:>
חבר הכנסת אלי אלאלוף, יושב ראש ועדת הרווחה של הכנסת.

<היו"ר אלי אלאלוף:>
בת כמה היא? 

<דורון אלמוג:>
חודשיים. איזה חמודה. כמה ילדים יש לכם? 

<קריאה:>
שתי בנות והיא השלישית. 

<דורון אלמוג:>
הלוואי שיהיה נס. יש לנו נסים פה. 

<היו"ר אלי אלאלוף:>
שיהיה לכם רק טוב. 

<קריאה:>
אחיות מעשיות, איפה לומדים את זה? 

<דורון אלמוג:>
בתיכונים, לא במכללה. כתעודה, של שנה, שנה וחצי. 

<אילה:>
אפשר היה גם במכללה, היו גם מסלולים במכללה. 

<קריאה:>
כי יש המון מהלכים, של אחות מעשית, עוזר רופא, הרבה מאוד דברים כאלה שנורא קשה. 

<אילה:>
מדובר באחיות, בעיקר בתחילת שנות ה-90, כשהיה גל העלייה הגדול מרוסיה, רצו לקלוט הרבה אנשים ושלחו אותם למסלולים, זה היה נקרא אחות מעשית, סוג של לימודי תעודה, בלי תואר, בלי הסמכה. 

<קריאה:>
היא צריכה להיות עם לב. 

<קריאה:>
ומתי שינו את זה? 

<אילה:>
אחרי כן, במהלך שנות האלפיים משרד הבריאות החליט שהוא סוגר - - -

<אבי וורצמן:>
אילה, תודה רבה. 

<דורון אלמוג:>
יש מוסלמים ויש יהודים שעובדים פה ביחד. אני באתי למוחמד כרגע, אלנבארי, אתה מכיר. אלנבארי, ראש מועצת חורה - - - בוא נעשה שירות לאומי בחורה. 

<קריאה:>
קטי, בואי, קדימה. את רוצה להראות להם איך את הולכת רק עם כפפה? 

<דורון אלמוג:>
היא עובדת בדרך כלל בבריכה, הידרותרפיסטית גם. איפה למדת הידרותרפיה? 

<קריאה:>
בתל השומר. 

<דורון אלמוג:>
הידרותרפיסטית, עובדת בבריכה הרבה שעות. עושה עבודה נהדרת. 

<נעמה דודביץ:>
אופיר וקטי הן אקסטרניות, הן חוזרות בסוף יום הלימודים הביתה. 

<דורון אלמוג:>
נמשיך. אבי, דיברת איתו על שירות לאומי? 

<אבי וורצמן:>
 כן. אלי, קיבלנו תקנים, קיבלנו כמה שאני רוצה תקנים מהמגזר הערבי. תשמע, זה קשה להוציא אותם. פתחנו הכול, שמנו רכבת ברהט, שמנו הכול. ה - - - לא מוכן להוציא את הבנות מחוץ לרהט. 
<נעמה דודביץ:>
זה משהו תרבותי בגלל נושא של צניעות.
<אבי וורצמן:>
בכלל שירות לאומי זו בעיה אחת. 

<נעמה דודביץ:>
לא, אבל הנושא של צניעות, שיש פה גברים. 

<אבי וורצמן:>
כי קוראים לזה שירות לאומי. 

<קריאה:>
מסדרים את זה עכשיו בחוק החדש, זה ייקרא שירות קהילתי. 

(בישיבה)

<דורון אלמוג:>
אמרנו על אלי הרבה דברים. 

<שולי מועלם-רפאלי (הבית היהודי):>
לא מספיק בטח. 

<דורון אלמוג:>
לאלי יש מניות פה, בכורה. 

<אבי וורצמן:>
אנחנו נחלק את המצגת לשני חלקים, קצת על הפיתוח של הכפר, אלי קצת שמע, אבל גם שולי עכשיו הצטרפה, אז ממש בבריף קצר מאוד ולאחר מכן נעמה תדבר על ארבע הנקודות שאנחנו רוצים להעלות מול הוועדה, שהוועדה יכולה לקדם ברמה הלאומית. כל הדברים שאנחנו מדברים פה הם לא רק לעלה, אלא באמת ברמה הלאומית, שחשובה לכולם. 

קודם כל זה המצב הקיים, זה לא להאמין, היום אנחנו עשר שנים לפני עשר שנים היה פה חול, היום יש פה כפר שלם. אז יש פה אלוף ואלאלוף, אבל זה מקום לאלופים. 

קצת נתונים על הכפר. יש היום 270 עובדים בכפר, מפעל גדול של עבודות, של מקצועות. יש לנו כ-140 דיירים, 139 דיירים, מספר מטופלי חוץ, שמעת, 4,500 טיפולי חוץ בחודש בשיקום, מתנדבים, יש לנו כ-350 מתנדבים, 190 בוגרים, בוגרים זה מעל תיכון, וכ-160 תיכוניסטים. זה גדל מאוד השנה, עד עכשיו היו פה רק התיכון במרחבים, השנה הכנסנו לפה רכזת, זה גדל מאוד. דרך אגב, מירית עסיס היא הרכבת, שולי מכירה אותה היכרות אישית. יש לנו מרפאת שיניים עם 600 מטופלים שמקבלים טיפול כל חודש, מרפאת שיניים לאנשים בעלי צרכים מיוחדים, פיגור. מספר תלמידי בית ספר כ-80. אנחנו בונים פה עכשיו בניין שני, היעד הוא שהוא יגדל. פתחנו רק השנה זאת ארבע כיתות חדשות של גנים ובית ספר בכפר. הפונקציות בכפר. ראינו מקודם בבית החולים הסיעודי המורכב. 

<היו"ר אלי אלאלוף:>
כמה תלמידים מבית הספר הם מהכפר? 

<אבי וורצמן:>
20 מהכפר ו-60 הם מבחוץ. 

<היו"ר אלי אלאלוף:>
כיתה זה? 

<אבי וורצמן:>
בין שישה לשמונה ילדים בכיתה, זה תלוי גם ברמת המורכבות. אחד הדברים שנדבר עליהם זה סייעת שנייה, גם נדבר על זה, זה נושא חשוב. 

יש לנו שישה מבני מגורים, חמישה פעילים ואחד שאנחנו רוצים לפתוח פה עוד מחלקה לסיעודי לצעירים ועוד אפשרות ל-12 - - -

<שולי מועלם-רפאלי (הבית היהודי):>
צעירים מה זה, 18 עד 25? מה זה הגדרה של צעירים? 

<נעמה דודביץ:>
מעל 18 עד 55. 

<אבי וורצמן:>
בית ספר לחינוך מיוחד, שני מבני תעסוקה, שהדיירים שלנו באים בבוקר מתשע עד אחת, גם לתעסוקה, גם של כל העבודות, גם מלאכות שונות, הם גם יוצאים לחוות סוסים, הם יוצאים לספארי, הם יוצאים לחממה טיפולית, למשל, שפתחנו השנה. כך שיש פה מגוון מאוד מאוד גדול של פעילויות. הרבה יותר דיירים הולכים לבריכה, הגדלנו מאוד את המספר, עכשיו שיקבלו יותר את הבריכה ההידרותרפית. 

תמיד היה פה מחסור. גם לפני שהגעתי עשו בוסט רציני של כוח אדם. כשהגעתי עשינו עוד מכה רצינית, יחד עם מילי ואתי, הוספנו כ-50 אנשים נוספים לכוח אדם, תקנים שהיו, שלא היו אנשים. ובנות שירות לאומי, הכפלנו את המספר מ-17 בנות ל-34. מתנדבים, שמעתם את הסיפור. בקיצור יש פה פריחה גדולה בקטע הזה, זה מאוד משמעותי. 

בריכה, ספארי, מבנה טכני. יש לנו מטבח, אנחנו עוברים עכשיו להעסקה ישירה של הקייטרינג ואני הולך להפוך את המטבח לפרויקט של בעלי צרכים מיוחדים, שילוב של בעלי צרכים מיוחדים - - - 

<דורון אלמוג:>
עם צרכים מיוחדים. 

<אבי וורצמן:>
הכפר מ-2002. איך אומרים? הייתם שותפים ביחד, דורון בא עם החזון, אלי היה שותף פה מ-2002, רק להבין את העניין, 9 מיליון דולר ראשונים, אלי היה שותף בהבאה לפה וגם בגדרה. 

<היו"ר אלי אלאלוף:>
אפשר למצוא כסף רק עם רעיון טוב, אז הכול באשמתו. 

<אבי וורצמן:>
נכון. תיכף אני רוצה לדבר, כי לשולי יש חלק מאוד מאוד חשוב במה שהיה פה אחר כך. 

<היו"ר אלי אלאלוף:>
כן? בלי אישור שלי? 
<אבי וורצמן:>
התקבלו שש החלטות ממשלה עד היום, שקשורות לכפר. דרך אגב, עוד נקודה חשובה מאוד, לכפר יש תקנה במשרד נגב גליל, שכל החלטות הממשלה מרוכזות במשרד נגב גליל, ברשות לפיתוח הנגב, ויש תקנה ייעודית לעלה נגב. אני חושב שזה דבר מצוין, אין דבר כזה כמעט לאף ארגון בסגנון של עלה נגב. זה מאפשר, כמעט כל חלום שאתה רוצה, החלטת ממשלה, עובר למשרד נגב גליל, יש ועדה ברשות לפיתוח הנגב. זה חלום הדבר הזה. 

היה פה ישראל כץ לפני שבועיים, לא פה, הוא היה במועצה, החליטו לעשות פה מסוף לתחבורה ציבורית. זה היה דבר שאני התעקשתי עליו, שהוא מאוד מאוד חשוב, כדי שאנשים שבאים לשיקום ומשפחות יוכלו להגיע עד לפה. יש בעיה של נגישות למקום הזה, אי אפשר להתעלם מהדבר הזה. אז סיכמנו, 5 מיליון שקל כל הסיפור, עובר לתקנה ואנחנו מבצעים. 

<שולי מועלם-רפאלי (הבית היהודי):>
מה זאת אומרת מסוף? שתחנת אוטובוס תהיה בכפר?
<אבי וורצמן:>
שיהיה אוטובוס של תחבורה ציבורית בתוך הכפר. רק צריך פה לתאם עם בית החולים והיישוב החדש, תיכף נדבר על זה, בקיצור, שורה תחתונה, אושר, אנחנו מפעילים יחד עם המועצה, 5 מיליון שקל, נגמר העניין. זה דבר גדול מאוד, זה מאפשר המון דברים. 
כל הבנייה זה 50%-50%, ההפעלה היום זה 80%, 20% תרומות. רק להבין, היום הכפר הוא 45 מיליון שקל התפעול ובנייה, תלוי לפי הפרויקטים, אבל זה עוד עשרות מיליונים בשנה שיש פה בנייה. בנייה חצי-חצי. 

<היו"ר אלי אלאלוף:>
מי היום מבצע לכם את הבנייה? בעצמכם? 

<אבי וורצמן:>
כן, מול קבלנים. אפשטיין זה משרד ניהול פרויקטים. 

<היו"ר אלי אלאלוף:>
המכרז יוצא מכם? 

<דורון אלמוג:>
כן, אנחנו עושים את המכרז. 

<אבי וורצמן:>
עושים מכרז, לפי כללים של נגב גליל, צריך כמה הצעות וזה משחרר חסמים, חבל על הזמן. אני אמרתי, אחת הסיבות שאני פה, המרחק בין החלום לביצוע - - -

אז כמו שאמרנו, הכול נגב גליל. עד היום הושקעו בבנייה פה כמעט 200 מיליון שקל, רק להבין את ההיקף של הכפר כיום. 

מה קורה בעתיד? זה הכפר הנוכחי, זה בית החולים המתוכנן, שאפרופו, אלי, לשולי יש מניית זהב שבית החולים הזה קיים פה, גם על ההחלטה, גם בתוספת תקציב ששולי פעלה, גם בבית היהודי וגם בכלל. הבית היהודי נתן כספים קואליציוניים, 6 מיליון שקל, לטובת הדבר הזה בקדנציה הקודמת. אני לא הייתי מעורב בכלל, זה היה עבודה של שולי. בכלל לא חלמתי על זה ושולי נכנסה בזה בכל הכוח, כשאני הייתי במשרד החינוך. הממשלה קיבלה החלטה - - - 

<היו"ר אלי אלאלוף:>
יש הכרה של משרד הבריאות בבית החולים כבית חולים? 

<אבי וורצמן:>
בוודאי. 

<היו"ר אלי אלאלוף:>
יש התחייבות רב שנתית? 

<שולי מועלם-רפאלי (הבית היהודי):>
כן. האיזון פה בין נגב גליל למשרד הבריאות הוא, כאילו האבא והאמא פה זה נגב וגליל ומשרד הבריאות הוא רק בקטע המקצועי. 

<דורון אלמוג:>
משרד הבריאות בהחלטה האחרונה על הקמת בית החולים אמר 'אין לי כסף'. קודם כל הוא נתן את כל האישורים, יש לנו כבר אישור להפעיל מחלקה, מבחינת התקן, עמידה בתקן. 

<היו"ר אלי אלאלוף:>
כשאתה אומר קודמת זה בתקופה של גרמן? 

<שולי מועלם-רפאלי (הבית היהודי):>
כן, בהחלטת ממשלה מלפני שנה וקצת.

<דורון אלמוג:>
נכון. בכסף יש חלוקה לשש שנים של מספר משרדים ויש חלק שהאוצר נותן שהוא במקום הבריאות. 

<היו"ר אלי אלאלוף:>
אני מאמין שליצמן יותר רגיש מהם. 
<שולי מועלם-רפאלי (הבית היהודי):>
ליצמן, ברור. 

<אבי וורצמן:>
ליצמן היה בעלה ירושלים גם לא מזמן, לפני כמה חודשים, הוא מעורב, הוא קשור, אכפת לו. 

<שולי מועלם-רפאלי (הבית היהודי):>
כן. צריך להגיד שגם ההחלטה על בית החולים השיקומי פה היא חלק מאיזה שיח יותר גדול שנמשך כבר הרבה שנים, אתה מכיר אותו, של בית חולים נוסף בנגב. בכלל, עזבו את השיקום, של בית חולים נוסף, וכל סימני השאלה של איפה ומתי ואם בכלל ולמה צריך. בכינוס האחרון של נגב גליל בכנסת הקודמת, שהיה בבאר שבע, אז גם סילבן וגם מנכ"ל משרד ראש הממשלה הקודם, הראל לוקר, שניהם עמדו ודיברו על הקמת בית חולים נוסף. אני התקשרתי מהר לסילבן, שלא ייטעו, שלא עכשיו יספרו לאנשים שזה ואז אי אפשר את זה ואז הוא קם ואמר 'לא, זה לא קשור לבית החולים השיקומי' וככה וככה. אבל בינתיים ברוך ה' זה מתקדם ובית חולים נוסף - - -

<דורון אלמוג:>
מה שקודם אמרתי, אנחנו הגענו להבנה - - -

<אבי וורצמן:>
דורון, יש פה שקף על זה. תיכף נגיע לבית החולים ונדבר על זה, אני רוצה גם לדבר לפני כן על הקטע של התעריף. 

קצת על דברים שקורים היום פה. בית ספר לחינוך מיוחד. זה שלב שני. 8 מיליון שקל כמעט. 70% מהכסף הגיע ממשרד החינוך, לשאר גייסנו תורם. אנחנו כבר אוטוטו גומרים אותו, עוד חודש גומרים אותו והוא אמור להיות מושלם ואפשר גם להגדיל את המספר, 100, 120 ילדים, אפילו יותר. דבר גדול. 

<היו"ר אלי אלאלוף:>
מה הייחוד של בית הספר הזה? 

<אבי וורצמן:>
קודם כל הוא בית ספר מפיגור בינוני עד עמוק, שזה מקביל למה שיש לנו פה. דבר שני, הם מקבלים את כל הפסיליטיז של הכפר. 

<היו"ר אלי אלאלוף:>
אז למשל בית הספר שאמור לשרת את אותה אוכלוסייה בשדרות ייסגר? 

<אבי וורצמן:>
לא, הוא החליט, ובצדק, להפוך את בית הספר שלו לבית ספר לאוטיסטים והוא מתמחה עכשיו באוטיזם ואת כל הילדים שלו הוא שולח לפה. השנה את ישנו את הדיאגנוזה של בית הספר, את הכללים, הוא אמר למה שהוא יעשה אם יש פה ופה. 

<היו"ר אלי אלאלוף:>
מי זה אמר? 

<אבי וורצמן:>
לא, ראש העיר, דוידי. אין היגיון, אין מספיק קליינטים בסוף אם כולם יעשו אותו דבר, אבל אם כל אחד יתמחה בתחום אחר, אז יהיה יותר טוב לו ויותר טוב לנו. יש לו יותר ילדים בקטע של האוטיזם, לנו יש יותר ילדים בקטע של זה. הוא בחיים גם לא יכול להגיע למה שהמקום הזה יכול לתת לילדים, בחיים, גם אם הוא - - - לא יהיה לו בריכה הידרותרפית צמודה ולא יהיה לו שפ"מים ולא יהיה לו חוות סוסים ולא יהיו לו שלושה חדרי - - - ולא יהיה לו את כל מקצועות הבריאות. 

<היו"ר אלי אלאלוף:>
אם יש תיאום זה טוב. 

<אבי וורצמן:>
יש תיאום, והוא בא לפה, בעוד שבוע הוא פה. 

<מילי בלום זק:>
ובנוסף יש את הצוות הרפואי שנמצא פה ומתמחה באוכלוסייה הזאת. שזה משמעותי. 

<אבי וורצמן:>
כן, יש פה המון דברים שאין במקום אחר. פה אנחנו בונים פארק רכיבה ואמפיתיאטרון. פארק מיוחד, יש לנו תורם על חלק מהפארק, אבל עשינו פה אמפיתיאטרון, דבר מדהים, אלי, שורה כיסאות רגילים, שורה כיסאות גלגלים. ככה מתכנן הוועד. הרעיון הוא שיהיו פה מופעים רגילים שהדיירים שלנו ואנשים נכים ואנשים אחרים יכולים לבוא ובאים להופעה בציבור. יהיו חלק הופעות פתוחות, חלק לציבורים שנזמין. זה דבר מאוד מאוד יפה. יש לנו נקודות גובה עם תצפית על כל הכפר, בהמשך שם, מאוד מאוד יפה, אנחנו מקבלים 4 מיליון שקל. 

היה פה השר דרעי בשבוע שעבר והוא התחייב לתת 2 מיליון, הוא אמר שייתן מיליון, ננסה להביא ממשרד התרבות מיליון, צריך לראות עוד מול מירי רגב עוד, אבל בגדול זה רק - - - שזה עוד לא סגור. מיליון יהיה סגור, מיליון נגייס תרומות. זה לא הרבה כסף והרעיון מאוד יפה. 

שכונת מגורים. אנחנו מקימים פה שכונת מגורים, 30 יחידות דיור לאנשי צוות, בית חולים, אנשי רפואה מפה, מתנדבים, מתנדבים מחו"ל, שירות לאומי, אולי גם גרעין של שינשינים שיהיה פה בעתיד. 
<שולי מועלם-רפאלי (הבית היהודי):>
איפה גרות היום בנות השירות? 

<אבי וורצמן:>
באופקים, בשתי דירות באופקים. יש פה 34 בנות שירות, שזה דבר מדהים. אנחנו הולכים להתחיל את זה ביוני הקרוב, ביוני 18' השכונה אמורה לעמוד, בעזרת ה'. היה פה גלנט לפני שלושה חודשים, היה ביקור מצוין, הוחלט על שני דברים, קודם כל על הקמת חמשת היישובים בנגב, זה קרה פה, והיישוב הראשון שהוא רוצה שיקום זה היישוב דניאל שמתוכנן ממש לידינו, 500 יחידות דיור, ודבר שני, הוא התחייב ל-7.5 מיליון מתוך 15 מיליון. הוא התחייב בביקור. הוא היה, גם כן, בסדר גמור. זה הדבר השני, שכונת המגורים, כמו שאתם רואים, זה מתקדם.
בית החולים השיקומי. עוד פעם, מניית זהב לשולי. אנחנו מדברים פה על שני שלבים, בשלב הראשון, הייתה החלטת ממשלה ל-72 מיליון שקל, 36 הממשלה, 36 תורמים. אנחנו כבר גייסנו בערך חצי מההתחייבות שלנו. אנחנו, איך אני יכול להגיד 'אנחנו' בחדא מכתא, כמו שאומרים, אבל יושב פה האלוף ועדה כרמי, היא האדריכלית של בית החולים, היא אדריכלית מהמובילות של המדינה, עבדה כל שבוע, רצינית מאוד. 

<היו"ר אלי אלאלוף:>
אם היא מובילה, אז תיזהרו ממנה. 

<אבי וורצמן:>
כן, אתה מכיר.

<דורון אלמוג:>
הוא דיבר איתי על תוספת של המוניטין שלה וכו' וכו'. 

<היו"ר אלי אלאלוף:>
אבל גם בשיגעונות שלה, לא תמיד פונקציונליות. יש לך שתי דוגמאות, אחת בבאר שבע ואחת באוניברסיטה הפתוחה. לך תשאל את האנשים שמפעילים את הבניינים האלה. יש הרבה הרבה מה לחשוף. 

<דורון אלמוג:>
אל"ף, אני רוצה שתדעו, קודם כל הוצאנו צוות לסיור בשני בתי חולים באירופה, אחד בספרד, אחד בשווייץ, שתיים, בית לווינשטיין, שלוש, בדיוק בנקודה הזאת של הפרגמטיות והפרקטיות בסוף, בעבודה של האחות ומטפלת ופיזיותרפיסט וגודל חדר ואיפה יהיה הציוד, אנחנו בפרטים הקטנים, אנחנו לא משאירים את זה שמה - - -

<היו"ר אלי אלאלוף:>
מי כתב לכם את הפרוגרמה? 

<אבי וורצמן:>
יש מישהו, ראש המחלקה - - -

<דורון אלמוג:>
צקי זילבר הוא ראש אגף - - -

<אבי וורצמן:>
מהשיקום האורתופדי בתל השומר. הוא מוביל את הדבר, הוא מעורב פה לפרטי פרטי פרטי פרטים. עוד פעם, זה הכול דרך הפרקטיקה כי הוא מכיר את זה בפרקטיקה. בחיים. אנחנו פה מתייעצים עם צוות. אבל ההערה שהוא אומר היא חשובה. 
<דורון אלמוג:>
מאוד חשובה. 

<אבי וורצמן:>
יש גם את הבחורה בשם לאה שניאור, שהיא גם ממשרד אדריכלים, היא בסדר גמור, בחורה על הכיפק. היא לא בסטנדרטים של לאה, אבל היא מאוד דוחפת וזה. 

<היו"ר אלי אלאלוף:>
מה שבטוח, תקבלו בניין מעניין. כמה זה יעלה וכמה הוא פונקציונאלי, זה דורש - - -

<שולי מועלם-רפאלי (הבית היהודי):>
כן, תשימו לב. 

<אבי וורצמן:>
הערה טובה. בסך הכול כל התכנית היא 150 מיליון שקל. 

<היו"ר אלי אלאלוף:>
כמה מטרים בית החולים? 

<אבי וורצמן:>
9,000 זה רק השלב הראשון. הכול הכול, זוכר? 

<דורון אלמוג:>
הכול זה 15,000 מטר. 

<היו"ר אלי אלאלוף:>
וכמה התקציב? 

<אבי וורצמן:>
150 מיליון. שלב א' היה 72, יגיע ל-82 מיליון בסך הכול. זה סביר, זה בית חולים, אל תשכח. זה לא מקום רגיל, זה לא שאתה בונה מתנ"ס, זה עם הרבה דברים מסביב. 

<היו"ר אלי אלאלוף:>
כמה בלתי צפוי מראש יש לך? 

<אבי וורצמן:>
יש שם 10%, אני חושב. 

<היו"ר אלי אלאלוף:>
לא.
<אבי וורצמן:>
כן, אתה אומר לא הגיוני, יעלה? בוא נראה. 

<היו"ר אלי אלאלוף:>
מי מאפשטיין שעובד איתכם, זה אלכס? 

<דורון אלמוג:>
לא, שלומי פריינטה. אתה מכיר אותו. 

<אבי וורצמן:>
הוא עבד אצלו. 
<שולי מועלם-רפאלי (הבית היהודי):>
לא היה איזה ניצב במשטרה בשם הזה? 

<היו"ר אלי אלאלוף:>
לא, הוא עבד אצלנו ברש"י. 

<דורון אלמוג:>
נכון. אתה רואה? הוא עבר בית ספר טוב. אפרופו הניצבים במשטרה - - -

<אבי וורצמן:>
אבל אני לא מבסוט מההיסוסים של אלי. הוא לא משתולל, כשאלי לא משתולל אני נבהל. 

<היו"ר אלי אלאלוף:>
לא. שלומי הוא בסדר גמור. הוא יהיה מאוד זהיר בנושא הוצאות. 

<אבי וורצמן:>
רק אני אגיד עוד משפט אחד ואני מעביר את רשות הדיבור לנעמה. אלי, אנחנו אמורים לפתוח בעוד חודש מחלקה ראשונה לאשפוז. היום יש לנו שיקום יום, שהולכים הביתה, ב-1 במרץ אנחנו אמורים לפתוח פה מחלקה לשיקום, שאנשים מאושפזים פה, פה בעצם התחלה של בית החולים ואחר כך זה בית החולים. יש לנו ויכוח מאוד גדול עם קופת חולים כללית על התעריף. הם רוצים לתת 800 שקל למטופל ליום, שבזה אי אפשר לתת שירות נורמלי במקום הזה. 
<היו"ר אלי אלאלוף:>
כמה המשרד הבריאות - - -

<אבי וורצמן:>
בתל השומר נותנים בין 1,600 ל-2,600. 

<היו"ר אלי אלאלוף:>
ומשרד הבריאות כמה? 

<אבי וורצמן:>
לא, זה דרך קופת החולים. זה מאוד מורכב, הסיפור שם. בקיצור, בשורה התחתונה, יש לנו ויכוח גדול איתם, ברסימנטוב, בלגן וזה. 

<נעמה דודביץ:>
חמש דקות, נעלה ארבעה נושאים שהם בעיה מתמשכת לאורך שנים מול משרד הרווחה. האגף שאחראי על השירותים שלנו נקרא האגף לטיפול באדם עם מוגבלות שכלית, עומד בראשו גדעון שלום ויש כמה עיוותים שאנחנו מנסים לתקן במשך שנים. 
הראשון והכי גדול זה שעל כל שמונה דיירים שגרים אצלנו בפנימייה שלנו, בכל הרשת של עלה ומוסדות דומים בכל רחבי ישראל, התקן הוא מטפל אחד על שמונה אנשים. ראיתם היום את ברה ושכמותה, על כל שמונה כאלה יש בן אדם אחד שצריך להחליף טיטולים, לנגב את הרוק, לסדר את התנוחה, לראות אם הילד צמא, להחליף בגדים, להאכיל, לרחוץ. זה לא הגיוני, אנחנו מנהלים משא ומתן עם האגף כבר כמה שנים, עוד בתקופה של המנכ"ל הקודם, יוסי סילמן, והשר הקודם, ויש לנו תיעוד על זה. הובטח לנו שהמדינה תצמצם, בגלל מחסור במשאבים, לאחד לשש וחצי. בהתחלה דובר על אחד לשישה, אחר כך שישה וחצי. 

<דורון אלמוג:>
דובר על אחד לארבעה. אנחנו כרגע בנתיב של - - -

<נעמה דודביץ:>
הובטח שבינואר 2015 ייכנס אחד לשישה. על בסיס זה גם עמותת עלה וגם כל הארגונים שכמותנו בנו תקציבים לאורך השנה. עכשיו ינואר 2016 קיבלנו הודעה שהתקן יהיה אחד לשבעה. אין בזה שום היגיון. 

<דורון אלמוג:>
תמשיכי, כבר דיברנו על זה קודם. 

<נעמה דודביץ:>
זה נושא אחד. הנושא השני שהעלינו, ושמעת את אילה, האחות שלנו, יש בעיה מאוד קשה עם אחיות, יש מחסור אדיר בכל המדינה, בכל המרכזים. לבוא לפה להיות אחות צריך להיות עם אג'נדה אנושית ורגישות מאוד מאוד מאוד גבוהה. הסיבה שקשה לבוא להיות פה אחות זה שהתקן שמשרד הרווחה משלם לנו הוא לא דומה לתקנים שמשלמים בבתי חולים. אין את כל התנאים הסוציאליים - - -

<שולי מועלם-רפאלי (הבית היהודי):>
מה זאת אומרת? למה האחיות שמועסקות פה הן אחיות שלא מטעם משרד הבריאות? 

<נעמה דודביץ:>
הן אחיות מטעם משרד הבריאות, אבל משרד הרווחה מתקנן אותם בשכר אחר, בלי כל התנאים הסוציאליים ובמערכת שעות - - -

<קריאה:>
הן לא של משרד הבריאות, הן של עלה. 

<שולי מועלם-רפאלי (הבית היהודי):>
לא משנה, אבל גם אחות שעובדת בתחנה לבריאות המשפחה שהיא עובדת עמותה היא אחות במדינת ישראל. 

<נעמה דודביץ:>
אני אסביר את זה. בתנאי בתי חולים אחות עובדת משרה מלאה 36 שעות, במשרד הרווחה זה 40 שעות או 43 שעות, תלוי. אין להן את כל התוספות הנלוות, המשרד לא משלם לנו את כל הדברים הנלווים שמגיעים לאחות בהסכמים קיבוציים שאחיות השיגו לאורך השנים. אנחנו מקבלים תעריף לשעה שהוא נמוך והוא לא כולל את כל התנאים הסוציאליים. אז יש פה פעמיים עיוות, פעם אחת - - -

<דורון אלמוג:>
שולי, את אחות, אני מציע שתיכנסו לזה. 

<שולי מועלם-רפאלי (הבית היהודי):>
אני אכנס לזה בשמחה. גם ישבתי לא מזמן עם ליצמן ועם האחות הראשית של משרד הבריאות. כל האחיות אמורות להיות תחת האחות הראשית של משרד הבריאות, לא משנה איפה הן עובדות. 

<נעמה דודביץ:>
הן תחת האחות הראשית, היא נותנת איזה שהוא פיקוח על מאוד מאוד גדול, היא בודקת את הרישיון אם הוא בתוקף ובזה נגמר הסיפור, אני מדברת על התקינה, על תנאי השכר שלהן. אז אחות שצריכה עכשיו לבחור אם לעבוד במחלקה אפילו פנימית בסורוקה ולקבל איקס כסף לשעה או איקס מינוס 10 לשעה. אז פעמיים קשה, פעם אחת כי האוכלוסייה מאוד מאוד קשה וזה מאוד קשה לעבוד פה, פעם שנייה, השכר הוא יותר נמוך, כשבאופן נורמלי השכר צריך להיות הרבה יותר גבוה. צריך תמריץ כדי לבוא ולטפל באוכלוסייה הזאת. וגם מספר השעות. משרה של אחות בבתי חולים 36, אצלנו היא 40. זאת אומרת היא צריכה לעבוד 110% כדי להגיע לאותו שכר. 

אותו דבר במטפלים, דרך אגב. יש פער מובנה שילד שלומד בגן מגיל 3 עד גיל 21 במשרד החינוך, הוא מקבל סייעת בכיתה על כל ארבעה ילדים, זה מה שמשרד החינוך משלם כבר שנים, משרד הרווחה נותן סייעת על שמונה ילדים. זה אותו ילד, זו אותה מדינה, זה פשוט שני משרדים שונים. עד גיל 21 בבית ספר ילד יקבל סייעת על ארבעה ילדים ויום אחד הוא הופך להיות בן 21, וזה שרירותי, אפשר היה לקבוע את זה ב-19 או ב-25 או ב-38, פתאום הוא הופך להיות אדם אחר, הוא כבר לא צריך שיחליפו לו טיטול כל שלוש שעות? הוא לא צריך שינגבו לו את הרוק, הוא לא צריך שיקלחו אותו בצורה אנושית רבע שעה ושיהיה לסייעת זמן? 

יש פה גם מצבים מאוד מאוד קשים. למה אנחנו עושים את כל הפעילות? למה דורון מוביל אותנו לנושא של ההתנדבות? לשירות הלאומי? אין לנו ברירה, אלה מצבים של סיכון חיים. אנחנו לא יכולים להרשות לעצמנו לשים אדם אחד על שמונה ילדים, או שמונה אנשים או שמונה מתבגרים. אז אנחנו מעבים את זה עם מתנדבים, אבל בראייה שלנו המתנדבים צריכים לתת את המעבר, את השמנת. את הנושא הטיפולי המדינה צריכה לממן באופן שוויוני לאורך כל שנות החיים של האדם. 
הנושא השלישי הוא נושא של תעסוקה. אנחנו מאמינים בהיגיון שלנו, שכמו שאני קמה בבוקר והולכת לעבודה, ולא משנה מה הגיל ומה היכולת, גם האנשים המוגבלים ביותר צריכים להיות עסוקים במשך היום. זו אג'נדה שאנחנו מובילים אותה לאורך שנים. צריכים לצאת מהבית, להיות לבושים עם התיק וללכת לעבודה. 
<היו"ר אלי אלאלוף:>
ומי היום מממן את זה? זה הרווחה? 

<נעמה דודביץ:>
היום הרווחה בעצם לא מממנת את זה, היא מממנת עבורם רק סייעים, רק מטפלים. אין שום תקצוב - - - 

<אבי וורצמן:>
אלי מכיר טוב את מע"ש, ספרי מה קורה באפשרויות אחרות. 

<נעמה דודביץ:>
אין שום מימון לנושא של תעסוקה. באופן אבסורדי אדם עם מוגבלות שכלית שגר בקהילה, בבית של ההורים שלו, וצריך לצאת למע"ש, המדינה מתקצבת את המע"ש, היא נותנת שם מדריך ופרא רפואי. 
<היו"ר אלי אלאלוף:>
למה אתם לא? 

<נעמה דודביץ:>
זה איזה שהוא עיוות שנוצר לאורך השנים. 

<היו"ר אלי אלאלוף:>
של מי? 

<נעמה דודביץ:>
של משרד הרווחה. 

<היו"ר אלי אלאלוף:>
של מי? מי זה האיש שקבע את זה? 

<אבי וורצמן:>
לפני אלף שנה, אלי. 

<נעמה דודביץ:>
זו מדיניות שלאורך השנים. אם אדם גר בפנימייה אתה מקבל עבורו סל תקצוב שהוא ל-24 שעות. 

<היו"ר אלי אלאלוף:>
כאילו זה כפילות. 

<נעמה דודביץ:>
בדיוק, כאילו יש איזה שהוא כפל. היום מוציאים לקהילה, אנחנו שותפים בתהליך הזה, דורון סיפר לך, מוציאים לקהילה, אדם גר בדירה עם עוד חמישה אחרים, דירה שמשרד הרווחה מממן, הוא זכאי לצאת למע"ש, למסגרת חיצונית. אדם שגר במעון פנימייה לא זכאי, המעון צריך לתת לו את כל השירות ובתוך השירות - - -

<היו"ר אלי אלאלוף:>
צריך להשוות את ה - - -

<אבי וורצמן:>
וזה לא מתוקצב. בשיטת החישוב לא מחושב שיש שם מע"ש בתוך המעון. 

<נעמה דודביץ:>
אני אסביר בכסף. אם מפעיל מקבל על דירה 8,500 שקל בחודש לאדם, הוא מקבל עוד 4,200 על תעסוקה, על מע"ש, ביחד זה 13,000 שקל. אנחנו במעון פנימייה, עם כל המורכבות הרפואית שראיתם, מקבלים בין 10,500 ל-11,000. אנחנו צריכים להוכיח, להביא חשבוניות על הסעות, על טיפולים מיוחדים, על רופאים ולקבל 11,000. אותו אדם, אותה אבחנה, אותה מדינה, אותו שירות. 

הנושא הרביעי הוא מה שנקרא מעון יום שיקומי, ילדים מגיל לידה עד גיל 3. יש פערים מאוד מאוד גדולים בתקצוב מול, התקינה של משרד החינוך מגיל 3. בין 0 ל-3 התקינה נמוכה, עובר 3 עד 21 - - -

<היו"ר אלי אלאלוף:>
החינוך מתקן. 

<אבי וורצמן:>
ראית, תוך כדי הסיור. 

<נעמה דודביץ:>
אמרתי 0, כי רציתי להקפיד. אבל זה נכון, הטרמינולוגיה מאוד מאוד חשובה. 

<דורון אלמוג:>
מיום לאחר הלידה. 

<נעמה דודביץ:>
מגיל לידה ועד 3. אבל עוד פעם, יש שם חסרים מאוד מאוד גדולים, גם ברמת הסייעות, גם ברמת הגננות. בשביל לסבר את האוזן, גננת - - -

<היו"ר אלי אלאלוף:>
זה עוד מעט יתוקן. 

<נעמה דודביץ:>
זה יתוקן? אוקיי. 
<היו"ר אלי אלאלוף:>
יש המלצה של משרד ראש הממשלה שהמעונות יעברו למשרד החינוך. 

<אבי וורצמן:>
לידה עד 3. אתה זוכר שדיברנו על זה? ומי היה השר שלא רצה? 

<שולי מועלם-רפאלי (הבית היהודי):>
עכשיו הוא השר שמאוד רוצה. תראה מה שינוי במשרד עושה לבן אדם. 

<היו"ר אלי אלאלוף:>
זה אותה כיפה. 

<נעמה דודביץ:>
כמו שאבי אמר קודם אלה מהלכים רוחביים שלא משפיעים רק על עלה, אלא על כלל האנשים במדינת ישראל שיש להם מוגבלות שכלית. 

<דורון אלמוג:>
והדבר האחרון, אלי, מה שדיברנו קודם, אני אשמח להגיע לוועדה בירושלים להציג את המודל של מרכז קהילתי משלב. זו באמת פריצת דרך. שולי, בשתי מילים, בשבילך. אנחנו מדברים על לקחת את המודל שעשינו כאן וליישם ב-60 מוסדות במדינת ישראל, בכל רחבי הערים, כדי לתת מזור לאוכלוסייה רבה שעומדת היום בתור שעות ארוכות לבתי חולים ואפשר לבזר את השירות השיקומי, פיזיותרפיה, ייעוץ פסיכולוגי וכו'. לקחת מוסדות למפגרים, קצת חיזוק שלהם והוא הופך למרכז קהילתי משלב, הוא נותן שירותי שיקום, זאת אומרת רפואה, חינוך, גני ילדים, תעסוקה, באותו מרכז. במודל דומה למה שעשינו כאן בגדול, לעשות בקטן בהרבה מאוד מוסדות ואתה גם נותן להם בסיס כלכלי יותר טוב וגם בסיס מוסרי, עם שילוב של תלמידים ומתנדבים וכו'. את זה הייתי מבקש להציג בפניכם. 

<אבי וורצמן:>
מה שאמרתם על מעון היום זה משרד הכלכלה, היום זה משרד הרווחה. אני לא יודע, גם משרד הרווחה אמור לעבור למשרד החינוך או רק משרד הכלכלה? 

<היו"ר אלי אלאלוף:>
לא, מספיק, אחד אחד. 

<אבי וורצמן:>
לא, אז מה שרציתי להגיד שכל מה שאמרתם, זה לא קשור לנושא, כי זה משרד הכלכלה. המעונות שלנו הם במשרד הרווחה. 

<היו"ר אלי אלאלוף:>
זה קצת יותר מורכב. אוקיי. אל"ף, אני אשמח ש - - - אני חשבתי, לאור זה שעכשיו אני מגלה שגם לך יש כמה אצבעות במערכת הזאת, שזה שווה שהדוגמה הזאת תובא להכרה או להיכרות של הוועדה שלנו. לא הצלחנו להביא אותם, אני מתנצל, זה מה שאנחנו יכולים, אבל בוועדה יבואו יותר ויידעו יותר.
דבר שני, אני שוב חוזר, לדעתי שתי המטרות המרכזיות, כל השאר זה משרת, זה העזרה שניתנת למטופלים פה, זו המטרה. המטרה שיקבלו את האופטימלי ורואים את זה, מי שרוצה לבוא, שיראה, אבל זו נקודה מאוד חשובה, הדגש צריך להיות על השירותים שניתנים פה והצורך בשילוב השירותים. זה מה שאני חושב שזה נפלא, לראות את זה גם בעוגן קהילתי. החלום היה שילד לא יטורטר - - - 

<שולי מועלם-רפאלי (הבית היהודי):>
לא צריכים לרוץ ל-13 מקומות. 

<נעמה דודביץ:>
נכון, זה וון סטופ סנטר, זה המודל. 

<היו"ר אלי אלאלוף:>
ואז לוועדה שלנו יש יתרון שהיא בריאות, תעסוקה וגם רווחה. 

<נעמה דודביץ:>
וגם החיסכון הכלכלי. 

<היו"ר אלי אלאלוף:>
אני אעבור לנקודה האחרונה שלי, שזה באמת מוכיח שכלכלית זה כדאי לשלב מערכות. זה חוסך הרבה כסף. כמו במרכזים לגיל הרך, הוכחנו שזה חוסך כסף וזה יותר על מתן השירות. זה הכי חשוב, אלה אנשים שמקבלים את השירות. עוד קצת גרושים פה ושם זה שטויות בעיניי, הכי חשוב שהאיש, הילד או המטופל יקבל את האופטימלי בכלכלה, כי אנשי האוצר יבואו ויגידו, 'עוד פעם אתה מקים לנו איזה מונסטר שיעלה יותר כסף'. לא, לטווח ארוך הוא לא יעלה, כולל הדיור. המרכיב של הדיור פה בקהילה, כאפשרות לשלב אותה, זה לטווח ארוך וזה יותר זול עמידר דפוק, סליחה על הביטוי, בשכונה כזו או אחרת. 
אני באמת מודה לכם. כחברים, מותר לי להיות קצת פורמליסטי, אני באמת מודה, כי אני מכיר את זה מאפס - - -

<אבי וורצמן:>
מלידה. 

<היו"ר אלי אלאלוף:>
מינוס משהו אפילו ועד לפה וזה פשוט מדהים. זה פשוט מדהים לראות את ההגשמה הזאת, את הרעיון הנפלא. חבל שהבן שלך חייב את החשיבה החדשה הזאת, את הגישה החדשה הזאת, כנראה זה היה ייעודו, לבוא להראות לנו, לכביכול נורמליים, שהנורמה היא אחרת, היא מתאפשרת במקום וגישה אחרת. - - - כמוך. תמיד התגאיתי להיות חבר שלך, שתדע לך, אני לא אסתיר. הכרנו בשטח, במערכת הענפה הזאת והגישה המדהימה של דידי ושלך לנושא הזה לא תסולא בפז. זה מעל לכל ציפייה אפשרית. אני אומר את זה ומי אני? אני סתם - - - חבר שלך, אבל פה נעשתה היסטוריה מדהימה. 

אני גם אוסיף נקודה. בדרך כלל כשמקימים מוסדות למוגבלים וזה, לוקחים אותם, זורקים אותם, כשהלכתי לחפש שטח לפוסט אשפוזי של בית קמה, בבאר שבע, זרקו אותי. הגענו בלית ברירה ל - - - עכשיו הם - - - אפשר להביא לפריפריה שיתופים מדהימים. זה גם טוב לפיתוח הכלכלי והאנושי והמקצועי של הפריפריה. מי שרוצה לראות, אולי אני לא אהיה, בעוד 20 ו-30 שנה אתם תראו דברים שאף דינמיקה, אף מחשבה, לא הייתה חולמת לתכנן. פה הקמתם את הראשי - - -

<אבי וורצמן:>
זה 700-800 עובדים. 

<היו"ר אלי אלאלוף:>
זה לא יזוז, זה רק יתפתח. לא במקרה גם יש לכם תחרות בשדרות. אבל זה לטובה, כי זה אמור לשרת אוכלוסיות שבדרך כלל אף אחד לא רוצה לשרת. אז אני מודה ואני מתנצל - - -

<דורון אלמוג:>
רגע, קודם כל אני רוצה לתת לך את זה, זה אתה בשם כל הוועדה. 
<אבי וורצמן:>
אנחנו רוצים גם להעניק משהו לשולי. 

<דורון אלמוג:>
כן, זה לשולי. שולי, תמסרי לבית היהודי. אחת המתנות הטובות שהבית היהודי נתן ל - - - 

<שולי מועלם-רפאלי (הבית היהודי):>
לעלה הנגב זה אבי. 

<שולי מועלם-רפאלי (הבית היהודי):>
תקשיבו, חברים, בזמן שאלי כותב אני אומרת חמישה משפטים וגם זה יותר מדי. אחת, אני לגמרי תומכת בהחלטה להביא לוועדה, קצת לפתוח את הראש של האנשים. אמרתי לך קודם בשקט, הכנסת הזאת היא קצת יותר מדי צעקנית ופופוליסטית וחבל לי שלא כולם באו, כי לבוא לפה זה קצת לקבל איזה בוסט של חזון, איזה ראייה טיפה יותר רחוקה של קיום של חזון והפער בין הדיבורים לביצוע מתקטן פה לאפס. זה אחת.

שתיים, אני ממש לוקחת על עצמי את הסיפור של האחיות פה. זה לא נראה לי סביר, ובעזרת ה' להמשיך את הסיפור של הדרך השיקומית. 

<דורון אלמוג:>
אז אני מבקש להוסיף עוד משהו קטן. דיברנו תוך כדי, לפני שהצטרפת. אני חושב שהצורך באחות מעשית הוא מאוד חזק. 

<שולי מועלם-רפאלי (הבית היהודי):>
ודווקא במשרד הבריאות. 

<דורון אלמוג:>
יש כאן בית ספר תיכון מרחבים, אין סיבה שלא תהיה מגמה לאחות מעשית. שלוש שנים יעשו, פרקטיקה יעשו כאן ואחר כך יילכו לאוניברסיטה ויקבלו את ההסמכה. זה תוספת לכל המדינה. 

<אבי וורצמן:>
אלי, תודה רבה. הנקודות האלה הן נקודות שיכולות להשפיע על כל הנושא.

<נעמה דודביץ:>
מול גדעון שלום, מול המנכ"ל. 

<שולי מועלם-רפאלי (הבית היהודי):>
אני כבר הולכת, אני הפתעתי אתכם ואני נפרדת מכם. 

<דורון אלמוג:>
אבל לפחות באת. חבל שלא ה - - -

<נעמה דודביץ:>
דורון, אחרי הדיון בוועדה הם יבואו. 

<דורון אלמוג:>
אילן גילאון היה פה לפני שבועיים. 

<נעמה דודביץ:>
הוא גם מאוד מעורב בנושא של אנשים עם מוגבלויות, אבל יש אנשים שלא - - -

<דורון אלמוג:>
נכון. 

<נעמה דודביץ:>
אחרי הדיון בוועדה - - - נכון, שולי? 

<דורון אלמוג:>
שולי, המון תודה על כל העזרה שלך. 

<שולי מועלם-רפאלי (הבית היהודי):>
על לא דבר. 
<דורון אלמוג:>
אני לא צריך להגיד כמה זה היה לא פשוט להעביר את ההחלטה על בית החולים. 

<שולי מועלם-רפאלי (הבית היהודי):>
לגמרי, אבל צריך להתקדם עם זה. 

<דורון אלמוג:>
נכון, וכמה חומות עזרת לנו לעבור. 

<שולי מועלם-רפאלי (הבית היהודי):>
תודה. 

<הישיבה ננעלה בשעה 12:10.>

